Avis juridique important

|

32003D0625(02)

Απόφαση του Συμβουλίου της 16ης Ιουνίου 2003 για τον διορισμό μέλους τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα)

Επίσημη Εφημερίδα αριθ. C 148 της 25/06/2003 σ. 0002 - 0002

Απόφαση του Συμβουλίουτης 16ης Ιουνίου 2003για τον διορισμό μέλους τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα)(2003/C 148/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 40/94 του Συμβουλίου της 20ής Δεκεμβρίου 1993, για το κοινοτικό σήμα(1), και ιδίως τα άρθρα 120 και 131,τις υποψηφιότητες που υπέβαλε το Διοικητικό Συμβούλιο του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) στις 10 Απριλίου 2003,ΑΠΟΦΑΣΙΖΕΙ:Άρθρο 1Η κα Μαρία ΜΠΡΑ που γεννήθηκε στην Αθήνα (Ελλάς) στις 8 Μαΐου 1963, διορίζεται μέλος τμήματος προσφυγών του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα) για 5 έτη.Άρθρο 2Η ημερομηνία κατά την οποία αρχίζει να υπολογίζεται η αναφερόμενη στο άρθρο 1 πενταετής περίοδος ορίζεται από το Διοικητικό Συμβούλιο του Γραφείου Εναρμόνισης στο πλαίσιο της εσωτερικής αγοράς (σήματα, σχέδια, υποδείγματα).'Εγινε στο Λουξεμβούργο, στις 16 Ιουνίου 2003.Για το ΣυμβούλιοΟ ΠρόεδροςG. Papandreou(1) ΕΕ L 11 της 14.1.1994, σ. 1. Κανονισμός που τροποποιήθηκε τελευταία από τον κανονισμό 807/2003 (ΕΕ L 122 της 16.5.2003, σ. 36).


title: 2014/634/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών της κοινής επιχείρησης SESAR για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/352

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών της κοινής επιχείρησης SESAR για το οικονομικό έτος 2012
   (2014/634/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης SESAR για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της κοινής επιχείρησης SESAR για το οικονομικό έτος 2012, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05851/2014 – C7-0053/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 219/2007 του Συμβουλίου, της 27ης Φεβρουαρίου 2007, για τη σύσταση κοινής επιχείρησης για την ανάπτυξη του ευρωπαϊκού συστήματος νέας γενιάς για τη διαχείριση της εναέριας κυκλοφορίας (SESAR) (4), και ιδίως το άρθρο 4β,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0197/2014),

               1.

               εγκρίνει το κλείσιμο των λογαριασμών της κοινής επιχείρησης SESAR για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης SESAR, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 369 της 17.12.2013, σ. 49.

      (2)  ΕΕ L 248 της 16.9.2002, σ. 1.

      (3)  ΕΕ L 298 της 26.10.2012, σ. 1.

      (4)  ΕΕ L 64 της 2.3.2007, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.


title: 2013/411/ΕΕ: Απόφαση του Συμβουλίου, της 22ας Ιουλίου 2013 , σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του παραρτήματος XIII της συμφωνίας για τον ΕΟΧ

text:
               1.8.2013

               EL

               Επίσημη Εφημερίδα της Ευρωπαϊκής Ένωσης

               L 205/8

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Ιουλίου 2013
   σχετικά με τη θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ όσον αφορά την τροποποίηση του παραρτήματος XIII της συμφωνίας για τον ΕΟΧ
   (2013/411/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2, σε συνδυασμό με το άρθρο 218 παράγραφος 9,
   Έχοντας υπόψη τον κανονισμό (ΕΚ) αριθ. 2894/94 του Συμβουλίου, της 28ης Νοεμβρίου 1994, σχετικά με ορισμένες λεπτομέρειες εφαρμογής της συμφωνίας για τον Ευρωπαϊκό Οικονομικό Χώρο (1), και ιδίως το άρθρο 1 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία για τον Ευρωπαϊκό Οικονομικό Χώρο (2) («συμφωνία για τον ΕΟΧ») ετέθη σε ισχύ την 1η Ιανουαρίου 1994.

               (2)

               Σύμφωνα με το άρθρο 98 της συμφωνίας για τον ΕΟΧ, η Μεικτή Επιτροπή του ΕΟΧ μπορεί να αποφασίσει να τροποποιήσει, μεταξύ άλλων, το παράρτημα XIII αυτής.

               (3)

               Το παράρτημα XIII της συμφωνίας για τον ΕΟΧ περιέχει ειδικές διατάξεις σχετικά με όλους τους τρόπους μεταφοράς.

               (4)

               Ο κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τροποποίηση των κανονισμών (ΕΚ) αριθ. 549/2004, (ΕΚ) αριθ. 550/2004, (ΕΚ) αριθ. 551/2004 και (ΕΚ) αριθ. 552/2004 για να βελτιωθούν οι επιδόσεις και η βιωσιμότητα του ευρωπαϊκού συστήματος πολιτικής αεροπορίας (3), πρέπει να ενσωματωθεί στη συμφωνία για τον ΕΟΧ με ορισμένες προσαρμογές για τα κράτη ΕΖΕΣ-ΕΟΧ.

               (5)

               Οι προσαρμογές για τα κράτη ΕΟΧ-ΕΖΕΣ αφορούν τη δυνατότητα εφαρμογής των τροποποιήσεων οι οποίες έχουν παρεμβληθεί με τον κανονισμό (ΕΚ) αριθ. 1070/2009 στα άρθρα 5, 11 και 13α του κανονισμού (ΕΚ) αριθ. 549/2004 (4), το άρθρο 9α παράγραφος 2 στοιχείο γ), το άρθρο 9α παράγραφος 2 στοιχείο θ) και το άρθρο 9α παράγραφοι 5 και 6 του κανονισμού (ΕΚ) αριθ. 550/2004 (5), καθώς και το άρθρο 6 παράγραφος 2 του κανονισμού (ΕΚ) αριθ. 551/2004 (6).

               (6)

               Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως.

               (7)

               Η θέση της Ένωσης στη Μεικτή Επιτροπή του ΕΟΧ θα πρέπει να βασισθεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί, εξ ονόματος της Ευρωπαϊκής Ένωσης, στη Μεικτή Επιτροπή του ΕΟΧ, για την προτεινόμενη τροποποίηση του παραρτήματος XIII της συμφωνίας για τον ΕΟΧ βασίζεται στο σχέδιο απόφασης της Μεικτής Επιτροπής του ΕΟΧ που επισυνάπτεται στην παρούσα απόφαση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 22 Ιουλίου 2013.

            Για το Συμβούλιο

            Η Πρόεδρος

         C. ASHTON

      (1)  ΕΕ L 305 της 30.11.1994, σ. 6.

      (2)  ΕΕ L 1 της 3.1.1994, σ. 3.

      (3)  ΕΕ L 300 της 14.11.2009, σ. 34.

      (4)  ΕΕ L 96 της 31.3.2004, σ. 1.

      (5)  ΕΕ L 96 της 31.3.2004, σ. 10.

      (6)  ΕΕ L 96 της 31.3.2004, σ. 20.

      ΣΧΕΔΙΟ
      ΑΠΟΦΑΣΗ αριθ. …/… ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
      της
      για την τροποποίηση του παραρτήματος XIII (Μεταφορές) της συμφωνίας για τον ΕΟΧ
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, για τροποποίηση των κανονισμών (ΕΚ) αριθ. 549/2004, (ΕΚ) αριθ. 550/2004, (ΕΚ) αριθ. 551/2004 και (ΕΚ) αριθ. 552/2004 για να βελτιωθούν οι επιδόσεις και η βιωσιμότητα του ευρωπαϊκού συστήματος πολιτικής αεροπορίας (1), πρέπει να ενσωματωθεί στη συμφωνία για τον ΕΟΧ.

                  (2)

                  Ο εναέριος χώρος στον οποίο η Ισλανδία ευθύνεται για την παροχή υπηρεσιών εναέριας κυκλοφορίας ευρίσκεται εξ ολοκλήρου στην περιοχή του Βορείου Ατλαντικού της ΔΟΠΑ, η οποία αποτελεί αντικείμενο περιφερειακού σχεδιασμού και περιφερειακών συμφωνιών που επιτρέπουν τη λειτουργία ως λειτουργικό τμήμα του εναέριου χώρου και την εξυπηρέτηση επιχειρησιακών αναγκών και απαιτήσεων, διαφορετικών από εκείνες των περιοχών της Ευρώπης και του Ινδικού Ωκεανού της ΔΟΠΑ.

                  (3)

                  Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα XIII της συμφωνίας για τον ΕΟΧ τροποποιείται ως εξής:

                  1)

                  Το κείμενο του σημείου 66κ [κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου] τροποποιείται ως εξής:

                              i)

                              Προστίθεται το ακόλουθο κείμενο:
                              «, όπως τροποποιήθηκε με:

                                          —

                                             32009 R 1070: Κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (ΕΕ L 300 της 14.11.2009, σ. 34).».

                              ii)

                              Το κείμενο της προσαρμογής α) αντικαθίσταται από το ακόλουθο κείμενο:

                                          «α)

                                          Στο άρθρο 5, προστίθενται οι ακόλουθες παράγραφοι:
                                          “6.   Τα κράτη ΕΖΕΣ συμμετέχουν πλήρως στην επιτροπή που έχει συσταθεί βάσει της παραγράφου 1, χωρίς να διαθέτουν δικαίωμα ψήφου.
                                          7.   Η Εποπτεύουσα Αρχή της ΕΖΕΣ συμμετέχει με καθεστώς παρατηρητή στην επιτροπή ενιαίου ουρανού”.».

                              iii)

                              Η προσαρμογή β) επαναριθμείται ως προσαρμογή η).

                              iv)

                              Παρεμβάλλονται οι ακόλουθες προσαρμογές:

                                          «β)

                                          Στο άρθρο 11, οι όροι “κοινοτικό επίπεδο” αντικαθίστανται από τους όρους “περιφερειακό ή εθνικό επίπεδο” όσον αφορά την Ισλανδία.

                                          γ)

                                          Όσον αφορά την Ισλανδία, το άρθρο 11 εφαρμόζεται από την 1η Ιανουαρίου 2015.

                                          δ)

                                          Στο άρθρο 11 παράγραφος 2, η πρώτη πρόταση αντικαθίσταται από το ακόλουθο κείμενο:
                                          “Η Μόνιμη Επιτροπή των κρατών της ΕΖΕΣ μπορεί να ορίσει τον Eurocontrol ή άλλον αμερόληπτο και αρμόδιο φορέα για να ενεργεί ως ‘φορέας επανεξέτασης των επιδόσεων’. Εάν η Επιτροπή έχει ορίσει έναν φορέα επανεξέτασης των επιδόσεων, η μόνιμη επιτροπή των κρατών της ΕΖΕΣ καταβάλλει κάθε προσπάθεια για να ορίσει την ίδια οντότητα, υπό παρόμοιους όρους, για να ασκεί τα ίδια καθήκοντα όσον αφορά τα κράτη της ΕΖΕΣ.”.

                                          ε)

                                          Στο άρθρο 11 παράγραφος 3 στοιχείο γ), προστίθεται η ακόλουθη παράγραφος:
                                          “Εάν ένα λειτουργικό τμήμα εναέριου χώρου καλύπτει τον εναέριο χώρο ενός ή περισσότερων κρατών της ΕΕ και ενός ή περισσότερων κρατών της ΕΖΕΣ, τα καθήκοντα και οι εξουσίες που προβλέπονται στο σημείο αυτό εκτελούνται και ασκούνται από την Επιτροπή όσον αφορά τα κράτη μέλη της ΕΕ και από την εποπτεύουσα αρχή της ΕΖΕΣ όσον αφορά τα κράτη της ΕΖΕΣ. Η Επιτροπή και η εποπτεύουσα αρχή της ΕΖΕΣ συνεργάζονται με στόχο την υιοθέτηση ταυτόσημων θέσεων.”.

                                          στ)

                                          Στο άρθρο 11 παράγραφος 3 στοιχείο ε), προστίθεται η ακόλουθη παράγραφος:
                                          “Εάν η αξιολόγηση αφορά στόχους επιδόσεων, οι οποίοι αφορούν με τη σειρά τους ένα ή περισσότερα κράτη μέλη και ένα ή περισσότερα κράτη της ΕΖΕΣ, η αξιολόγηση διεξάγεται από την εποπτεύουσα αρχή της ΕΖΕΣ όσον αφορά τα κράτη της ΕΖΕΣ και από την Επιτροπή όσον αφορά τα κράτη μέλη της ΕΕ. Η Επιτροπή και η εποπτεύουσα αρχή της ΕΖΕΣ συνεργάζονται με στόχο την από κοινού παρουσίαση των αποτελεσμάτων στην επιτροπή ενιαίου ουρανού.”.

                                          ζ)

                                          Στο άρθρο 13α, όσον αφορά τα κράτη ΕΖΕΣ, οι λέξεις “τα κράτη μέλη και η Επιτροπή” αντικαθίστανται από τις λέξεις “τα κράτη της ΕΖΕΣ και η Εποπτεύουσα Αρχή της ΕΖΕΣ”.».

                  2)

                  Το κείμενο του σημείου 66κα [κανονισμός (ΕΚ) αριθ. 550/2004 του Ευρωπαϊκού Κοινοβουλίου και του Συμβουλίου] τροποποιείται ως εξής:

                              i)

                              Προστίθεται το ακόλουθο κείμενο:
                              «, όπως τροποποιήθηκε με:

                                          —

                                             32009 R 1070: Κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (ΕΕ L 300 της 14.11.2009, σ. 34).».

                              ii)

                              Οι προσαρμογές α), β), γ) και δ) αναριθμούνται ως προσαρμογές δ), ε), στ) και ζ).

                              iii)

                              Παρεμβάλλονται οι ακόλουθες προσαρμογές:

                                          «α)

                                          Όσον αφορά την Ισλανδία, το άρθρο 9α παράγραφος 2 στοιχείο γ) διατυπώνεται ως εξής:
                                          «εξασφαλίζουν τη συμβατότητα με το ευρωπαϊκό δίκτυο διαδρομών, το οποίο καθορίζεται σύμφωνα με το άρθρο 6 του κανονισμού για τον εναέριο χώρο ή δίκτυο δρομολογίων που έχει καθορισθεί στην περιοχή του Βορείου Ατλαντικού της ΔΟΠΑ,».

                                          β)

                                          Όσον αφορά την Ισλανδία, το άρθρο 9α παράγραφος 2 στοιχείο α) διατυπώνεται ως εξής:
                                          «διευκολύνουν τη συνοχή των περιφερειακών ή εθνικών στόχων επιδόσεων.».

                                          γ)

                                          Στο άρθρο 9α παράγραφος 6, προστίθεται η ακόλουθη παράγραφος:
                                          «Η Επιτροπή και η Εποπτεύουσα Αρχή της ΕΖΕΣ αξιολογούν την εκπλήρωση των απαιτήσεων που προβλέπονται στην παράγραφο 2 από τα λειτουργικά τμήματα εναέριου χώρου που αφορούν ένα ή περισσότερα κράτη μέλη της ΕΕ και ένα ή περισσότερα κράτη της ΕΖΕΣ, και συνεργάζονται με στόχο την από κοινού παρουσίαση αποτελεσμάτων προς συζήτηση στην επιτροπή ενιαίου ουρανού. Εάν η Επιτροπή και η Εποπτεύουσα Αρχή της ΕΖΕΣ διαπιστώσουν ότι ένα τμήμα εναέριου χώρου δεν πληροί τις απαιτήσεις, διεξάγουν διάλογο με τα ενδιαφερόμενα κράτη μέλη της ΕΕ και τα ενδιαφερόμενα κράτη της ΕΖΕΣ, αντίστοιχα, με στόχο την επίτευξη ομοφωνίας όσον αφορά τα απαραίτητα μέτρα για την επανόρθωση της κατάστασης.».»

                  3)

                  Το κείμενο του σημείου 66κβ [κανονισμός (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου] τροποποιείται ως εξής:

                              i)

                              Προστίθεται το ακόλουθο κείμενο:
                              «, όπως τροποποιήθηκε με:

                                          —

                                             32009 R 1070: Κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (ΕΕ L 300 της 14.11.2009, σ. 34).».

                              ii)

                              Τα κείμενα των προσαρμογών α) και β) διαγράφονται.

                              iii)

                              Η προσαρμογή γ) επαναριθμείται ως προσαρμογή δ).

                              iv)

                              Παρεμβάλλονται οι ακόλουθες προσαρμογές:

                                          «α)

                                          Στο άρθρο 6 παράγραφος 2, η λέξη “Επιτροπή” αντικαθίσταται, όσον αφορά τα κράτη ΕΖΕΣ, από τις λέξεις “μόνιμη επιτροπή των κρατών της ΕΖΕΣ”.

                                          β)

                                          Στο άρθρο 6 παράγραφος 2 στοιχείο β) τρίτο εδάφιο, οι λέξεις “μετά από διαβούλευση με την επιτροπή ενιαίου ουρανού και”, όσον αφορά τα κράτη ΕΖΕΣ, δεν ισχύουν.

                                          γ)

                                          Στο άρθρο 6 παράγραφος 2 στοιχείο β) τρίτο εδάφιο, προστίθεται το ακόλουθο κείμενο:
                                          “Εάν η Επιτροπή έχει ορίσει έναν φορέα επανεξέτασης των επιδόσεων, η μόνιμη επιτροπή των κρατών της ΕΖΕΣ καταβάλλει κάθε προσπάθεια για να ορίσει την ίδια οντότητα, υπό παρόμοιες συνθήκες, για να εκτελεί τα ίδια καθήκοντα όσον αφορά τα κράτη της ΕΖΕΣ.” ».

                  4)

                  Στο σημείο 66κγ [κανονισμός (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου] προστίθεται το ακόλουθο κείμενο:
                  «, όπως τροποποιήθηκε με:

                              —

                                 32009 R 1070: Κανονισμός (ΕΚ) αριθ. 1070/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009 (ΕΕ L 300 της 14.11.2009, σ. 34).».

            Άρθρο 2
      Τα κείμενα του κανονισμού (ΕΚ) αριθ. 1070/2009, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις […], υπό την προϋπόθεση ότι έχουν γίνει όλες οι κοινοποιήσεις βάσει του άρθρου 103 παράγραφος 1 της συμφωνίας για τον ΕΟΧ (2).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

         Βρυξέλλες,.

               Για τη Μεικτή Επιτροπή του ΕΟΧ

               Ο Πρόεδρος

               Οι Γραμματείς της Μεικτής Επιτροπής ΕΟΧ

         (1)  ΕΕ L 300 της 14.11.2009, σ. 34.

         (2)  [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]


title: Απόφαση (ΚΕΠΠΑ) 2016/917 του Συμβουλίου, της 9ης Ιουνίου 2016, για την κατάργηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού

text:
               10.6.2016

               EL

               Επίσημη Εφημερίδα της Ευρωπαϊκής Ένωσης

               L 153/38

         ΑΠΌΦΑΣΗ (ΚΕΠΠΑ) 2016/917 ΤΟΥ ΣΥΜΒΟΥΛΊΟΥ
   της 9ης Ιουνίου 2016
   για την κατάργηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 15 Οκτωβρίου 2010, το Συμβούλιο Ασφαλείας των Ηνωμένων Εθνών εξέδωσε την απόφαση του Συμβουλίου Ασφαλείας των Ηνωμένων Εθνών («ΑΣΑΗΕ») 1946 (2010) με την οποία ανανεώνονται τα μέτρα που επιβάλλονται κατά της Ακτής Ελεφαντοστού.

               (2)

               Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ (1) σχετικά με την ανανέωση των περιοριστικών μέτρων κατά της Ακτής Ελεφαντοστού.

               (3)

               Στις 28 Απριλίου 2016, το Συμβούλιο Ασφαλείας των Ηνωμένων Εθνών ενέκρινε την ΑΣΑΗΕ 2283 (2016) με την οποία τερματίζονται άμεσα όλες οι κυρώσεις των ΗΕ κατά της Ακτής Ελεφαντοστού.

               (4)

               Δυνάμει της ΑΣΑΗΕ 2283 (2016), καθώς και των πρόσφατων εξελίξεων στην Ακτή Ελεφαντοστού, το Συμβούλιο αποφάσισε να άρει το σύνολο των επιπρόσθετων περιοριστικών μέτρων της Ένωσης κατά της χώρας αυτής.

               (5)

               Η απόφαση 2010/656/ΚΕΠΠΑ θα πρέπει συνεπώς να καταργηθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/656/ΚΕΠΠΑ καταργείται.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 9 Ιουνίου 2016.

            Για το Συμβούλιο

            Ο Πρόεδρος

         G.A. VAN DER STEUR

      (1)  Απόφαση 2010/656/ΚΕΠΠΑ του Συμβουλίου, της 29ης Οκτωβρίου 2010, σχετικά με την ανανέωση των περιοριστικών μέτρων κατά της Ακτής Ελεφαντοστού (ΕΕ L 285 της 30.10.2010, σ. 28).


title: 2006/812/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα IV — Δικαστήριο

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/33

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2006
   σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα IV — Δικαστήριο
   (2006/812/EK)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2004 (1),

               —

               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2004, Τόμος III (N6-0027/2005 — C6-0360/2005),

               —

               έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2004, συνοδευόμενη από τις απαντήσεις των οργάνων (2),

               —

               έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (3),

               —

               έχοντας υπόψη τη σύσταση του Συμβουλίου της 14ης Μαρτίου 2006 (5971/2006 — C6-0092/2006),

               —

               έχοντας υπόψη τα άρθρα 272, παράγραφος 10, 275 και 276 της Συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), συγκεκριμένα τα άρθρα του 50, 86, 145, 146 και 147,

               —

               έχοντας υπόψη τον δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0112/2006),

               1.

               χορηγεί απαλλαγή στον Γραμματέα του Δικαστηρίου για την εκτέλεση του προϋπολογισμού για το οικονομικό έτος 2004·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στην Ευρωπαϊκή Οικονομική και Κοινωνική Επιτροπή, στην Επιτροπή των Περιφερειών, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  EE L 53 της 23.2.2004.

      (2)  EE C 301 της 30.11.2005, σ. 1.

      (3)  EE C 301 της 30.11.2005, σ. 9.

      (4)  EE L 248 της 16.9.2002, σ. 1.

      (5)  EE L 356 της 31.12.1977, σ. 1.
    ---documentbreak---

               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/34

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   που περιέχει τις παρατηρήσεις οι οποίες αποτελούν αναπόσπαστο μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2004, τμήμα ΙV — Δικαστήριο
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2004 (1),

               —

               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2004, Τόμος III (N6-0027/2005 — C6-0360/2005),

               —

               έχοντας υπόψη την ετήσια έκθεση του Ελεγκτικού Συνεδρίου για το οικονομικό έτος 2004, συνοδευόμενη από τις απαντήσεις των οργάνων (2),

               —

               έχοντας υπόψη τη δήλωση αξιοπιστίας του Ελεγκτικού Συνεδρίου, σύμφωνα με το άρθρο 248 της Συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (3),

               —

               έχοντας υπόψη τη σύσταση του Συμβουλίου της 14ης Μαρτίου 2006 (5971/2006 — C6-0092/2006),

               —

               έχοντας υπόψη τα άρθρα 272, παράγραφος 10, 275 και 276 της Συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), συγκεκριμένα τα άρθρα του 50, 86, 145, 146 και 147,

               —

               έχοντας υπόψη τον δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη το άρθρο 71 και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A6-0112/2006),

               1.

               σημειώνει ότι το 2004 το Δικαστήριο διαχειρίσθηκε προϋπολογισμό 235 041 565 ευρώ με ποσοστό χρησιμοποίησης 94 %·

               2.

               σημειώνει ότι ως εκ της διευρύνσεως ο αριθμός υπαλλήλων στο Δικαστήριο αυξήθηκε το 2004 κατά περίπου 40 % (6)

               3.

               σημειώνει με αποδοκιμασία ότι το Δικαστήριο δεν εφάρμοσε κατ' επανάληψη το 2004 πλείονα πρότυπα εσωτερικού ελέγχου

               4.

               επισημαίνει τη διαπίστωση στο σημείο 9.13 της ετήσιας έκθεσης του Ελεγκτικού Συνεδρίου ότι ο εσωτερικός λογιστικός ελεγκτής του Δικαστηρίου ασκεί τα καθήκοντα του επικεφαλής της «μονάδας επαληθεύσεως», η οποία προβαίνει σε εκ των προτέρων ελέγχους των πράξεων του διατάκτη· συμφωνεί με το Ελεγκτικό Συνέδριο ότι αυτή η συμμετοχή στην εκτέλεση χρηματοοικονομικών πράξεων δεν είναι συμβατή με τα καθήκοντα ενός ανεξάρτητου εσωτερικού λογιστικού ελεγκτή· αποδοκιμάζει το ότι από του διορισμού του το 2003 ο εσωτερικός λογιστικός ελεγκτής δεν έχει ολοκληρώσει οιονδήποτε έλεγχο που εγγράφεται στο πρόγραμμα εργασίας του· παροτρύνει το Δικαστήριο των Ευρωπαϊκών Κοινοτήτων να προσφύγει σε χρήση υποστήριξης εκτός οργάνου προκειμένου να διασφαλίσει την έγκαιρη περάτωση των ακόμη μη εκτελεσθέντων ελέγχων από το πρόγραμμα εργασίας ·

               5.

               εκφράζει τη λύπη του διότι στην εκπόνηση της ετήσιας έκθεσης του Ελεγκτικού Συνεδρίου δεν ήταν δυνατόν να ληφθεί υπόψη η ετήσια έκθεση δραστηριότητας του Δικαστηρίου, διότι δεν είχε περατωθεί πριν από την ολοκλήρωση του λογιστικού ελέγχου από το Ελεγκτικό Συνέδριο· γνωρίζει ότι το θέμα αυτό έχει επιλυθεί όσον αφορά την ετήσια έκθεση δραστηριότητας 2005·

               6.

               παρατηρεί ότι σε αντίθεση προς την πλειονότητα των θεσμικών οργάνων το Δικαστήριο δεν προσαρτά στην ετήσια έκθεση δραστηριότητάς του δήλωση αξιοπιστίας υπογεγραμμένη από τον κύριο διατάκτη του οργάνου· σημειώνει ότι ο Γραμματέας ωστόσο συνέταξε και υπέγραψε μνημόνιο με ημερομηνία 21 Ιουνίου 2005 που διαβεβαιώνει τον Πρόεδρο του Δικαστηρίου για την κανονικότητα των λογαριασμών το 2004· ζητεί από το Δικαστήριο να συντάσσει αυτή τη δήλωση στο μέλλον και ελπίζει ότι το θέμα αυτό θα ρυθμισθεί στην τρέχουσα αναθεώρηση του δημοσιονομικού κανονισμού·

               7.

               συγχαίρει το Δικαστήριο για τον σχεδιασμό, το περιεχόμενο και το ευανάγνωστο της ετήσιας έκθεσης δραστηριότητάς του, ιδίως για την στο τέλος εκάστου κεφαλαίου ανάλυση του τύπου και βαθμού του κινδύνου που συνδέεται με τις επιχειρήσεις που περιγράφονται εντός αυτού· πιστεύει ότι εάν όλα τα θεσμικά όργανα ακολουθούσαν αυτό το παράδειγμα οι ετήσιες εκθέσεις δραστηριότητας θα καθίσταντο πολύ χρησιμότερες·

               8.

               χαιρετίζει τη μείωση στη μέση διάρκεια των υποθέσεων ενώπιον του Δικαστηρίου από 25 μήνες το 2003 σε 20 μήνες το 2004 και μάλιστα ενώ ο αριθμός των υποθέσεων αυξάνει σταθερά· εκφράζει την άποψη ότι και μία 20μηνη διάρκεια ανά υπόθεση εξακολουθεί να είναι υπερβολικά μεγάλη· καλεί το Δικαστήριο των Ευρωπαϊκών Κοινοτήτων να μειώσει έτι περαιτέρω τη μέση τιμή διαρκείας των υποθέσεων ενώπιόν του·

               9.

               σημειώνει ότι ουδεμία εκ των υστέρων επαλήθευση διενεργήθηκε το 2004, λόγω του ότι η υπηρεσία εκ των προτέρων επαλήθευσης ήταν αναγκαίο να επικεντρωθεί στη συγκρότηση του νέου χρηματοοικονομικού κυκλώματος·

               10.

               σημειώνει ότι το Δικαστήριο διαχειρίζεται επί του παρόντος σημαντικό έργο που συνίσταται στην ανέγερση νέων κτιρίων όπου περιλαμβάνονται δύο πύργοι και ένας «δακτύλιος» προς στέγαση τόσο του προσωπικού που θα είναι απαραίτητο μετά τις μελλοντικές διευρύνσεις όσο και έως 40 δικαστών με τα ιδιαίτερα γραφεία τους· το κατ' εκτίμηση κόστος ανέρχεται σε 296 924 590 ευρώ (σε τιμές 2000)· ζητεί από το Δικαστήριο να παράσχει γραπτή περιγραφή των διευθετήσεων για τον έλεγχο τιμολογίων και τον λογιστικό έλεγχο των εκτελουμένων έργων καθώς και να εξηγήσει ποιο από τα εμπλεκόμενα μέρη θα φέρει τον κίνδυνο ενδεχομένων υπερβάσεων του κόστους· καλεί το Δικαστήριο να δημιουργήσει τα δέοντα όργανα ελέγχου τα οποία να είναι επί μονίμου βάσεως επιφορτισμένες με την εκτέλεση αυτού του μεγάλου έργου ανέγερσης κτιρίων και να ελέγχουν την τήρηση των προθεσμιών και να παρακολουθούν την εξέλιξη του κόστους, στοιχεία επί των οποίων και να παρεμβαίνουν διορθωτικά, εάν παρίσταται ανάγκη·

               11.

               επισημαίνει ότι σύμφωνα με σύγκριση κόστους μεταξύ των θεσμικών οργάνων σε θέματα κτιρίων στην οποία προέβησαν οι υπηρεσίες της Επιτροπής τον Ιούνιο 2005, το Δικαστήριο εμφανίζει το υψηλότερο ανά στεγαζόμενο κόστος (250 ευρώ/m2, το οποίο όμως εξηγείται από την βραχύτερη της μέσης διάρκεια περιόδου αποπληρωμής που έχει επιλέξει το Δικαστήριο (15 έτη)·

               12.

               πιστεύει ότι προς όφελος της διαφάνειας πρέπει να δοθεί ευρύτερη δημοσιότητα στον κανονισμό αριθ. 422/67/ΕΟΚ, 5/67/Ευρατόμ του Συμβουλίου της 25ης Ιουλίου 1967 περί καθορισμού του καθεστώτος χρηματικών απολαβών του Προέδρου και των μελών της Επιτροπής, του Προέδρου, των δικαστών, των γενικών εισαγγελέων και του γραμματέως του Δικαστηρίου των Ευρωπαϊκών Κοινοτήτων, του Προέδρου, των μελών και του γραμματέως του Πρωτοδικείου, καθώς και του προέδρου, των μελών και του γραμματέως του Δικαστηρίου Δημόσιας Διοίκησης της Ευρωπαϊκής Ένωσης (7) που καθορίζει τις χρηματικές απολαβές των δικαστών του Δικαστηρίου, ει δυνατόν με τη δημοσίευσή του στην ιστοσελίδα του Δικαστηρίου·

               13.

               σημειώνει ότι το Δικαστήριο δεν θέτει επί του παρόντος υποχρέωση στους δικαστές να δηλώσουν οικονομικά συμφέροντα, όπως είναι η κατοχή μετοχών, συμβάσεις ασκήσεως διευθυντικών καθηκόντων και καθηκόντων συμβούλου· επισημαίνει ότι τόσο τα μέλη της Επιτροπής όσο και οι βουλευτές του Ευρωπαϊκού Κοινοβουλίου υποχρεούνται να δηλώσουν συμφέροντα ως ανωτέρω σε δημόσιο μητρώο και ότι τα μέλη του Ελεγκτικού Συνεδρίου καταθέτουν δήλωση των οικονομικών συμφερόντων τους στον Πρόεδρο του Ελεγκτικού Συνεδρίου· συνιστά, και τούτο προς όφελος της διαφάνειας και ακόμη ελλείψει επί του παρόντος εκ του νόμου υποχρεώσεως, να απαιτήσει το Δικαστήριο να θεσπισθούν δεσμευτικές προς τούτο διατάξεις·

               14.

               υπενθυμίζει, όσον αφορά τα υπηρεσιακά οχήματα που χρησιμοποιεί το Δικαστήριο, ότι το ψήφισμα του Κοινοβουλίου της 27ης Οκτωβρίου 2005 (8) καλούσε το Δικαστήριο των Ευρωπαϊκών Κοινοτήτων να τροποποιήσει έως την 1η Νοεμβρίου 2005 τη διοικητική απόφασή του της 31ης Μαρτίου 2004 κατά τρόπο ώστε να αποκλείεται η ιδιωτική χρήση υπηρεσιακών οχημάτων.

      (1)  EE L 53 της 23.2.2004.

      (2)  EE C 301 της 30.11.2005, σ. 1.

      (3)  EE C 301 της 30.11.2005, σ. 9.

      (4)  EE L 248 της 16.9.2002, σ. 1.

      (5)  EE L 356 της 31.12.1977, σ. 1.

      (6)  Πηγή: ετήσια έκθεση δραστηριότητας

      (7)  EE L 187 της 8.8.1967, σ. 1. Κανονισμός όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 202/2005 (ΕΕ L 33 της 5.2.2005, σ. 1).

      (8)  Κείμενα που εγκρίθηκαν, P6_TA(2005)0410.


Avis juridique important

|

32004D0368

2004/368/ΕΚ: Απόφαση του Συμβουλίου, της 30ής Μαρτίου 2004, σχετικά με την προσωρινή εφαρμογή της συμφωνίας για τη συμμετοχή της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο και την προσωρινή εφαρμογή τεσσάρων σχετικών συμφωνιών -

Επίσημη Εφημερίδα αριθ. L 130 της 29/04/2004 σ. 0001 - 0002

Απόφαση του Συμβουλίουτης 30ής Μαρτίου 2004σχετικά με την προσωρινή εφαρμογή της συμφωνίας για τη συμμετοχή της Τσεχικής Δημοκρατίας, της Δημοκρατίας της Εσθονίας, της Δημοκρατίας της Κύπρου, της Δημοκρατίας της Ουγγαρίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στον Ευρωπαϊκό Οικονομικό Χώρο και την προσωρινή εφαρμογή τεσσάρων σχετικών συμφωνιών(2004/368/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 πρώτο εδάφιο,την πρόταση της Επιτροπής,Εκτιμώντας τα ακόλουθα:(1) Το άρθρο 128 της συμφωνίας για τον Ευρωπαϊκό Οικονομικό Χώρο (εφεξής "συμφωνία για τον ΕΟΧ") ορίζει ότι κάθε ευρωπαϊκό κράτος πρέπει, εφόσον καθίσταται μέλος της Κοινότητας, να υποβάλει αίτηση προκειμένου να καταστεί μέρος στη συμφωνία για τον ΕΟΧ και ότι οι όροι και οι προϋποθέσεις της συμμετοχής αυτής υπόκεινται σε συμφωνία μεταξύ των συμβαλλομένων μερών και του κράτους που υπέβαλε αίτηση.(2) Μετά την επιτυχή έκβαση των διαπραγματεύσεων για τη διεύρυνση της ΕΕ, η Τσεχική Δημοκρατία, η Δημοκρατία της Εσθονίας, η Δημοκρατία της Κύπρου, η Δημοκρατία της Ουγγαρίας, η Δημοκρατία της Λετονίας, η Δημοκρατία της Λιθουανίας, η Δημοκρατία της Μάλτας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία (εφεξής "υπό ένταξη κράτη") υπέβαλαν αιτήσεις προκειμένου να καταστούν μέρη της συμφωνίας για τον ΕΟΧ, στην οποία η Κοινότητα και τα κράτη μέλη της είναι συμβαλλόμενα μέρη.(3) Βάσει της εξουσιοδότησης που χορηγήθηκε στην Επιτροπή στις 9 Δεκεμβρίου 2002, οι διαπραγματεύσεις για τη διεύρυνση του ΕΟΧ ολοκληρώθηκαν στις 3 Ιουλίου 2003 και, στις 14 Οκτωβρίου 2003, υπογράφηκε από τα συμβαλλόμενα μέρη συμφωνία μεταξύ της Ισλανδίας, του Λιχτενστάιν και της Νορβηγίας (εφεξής "κράτη ΕΟΧ-ΕΖΕΣ"), της Κοινότητας, των κρατών μελών της και των υπό ένταξη κρατών για τη συμμετοχή των υπό ένταξη κρατών στον ΕΟΧ (εφεξής "συμφωνία για την διεύρυνση του ΕΟΧ") και τέσσερις σχετικές συμφωνίες.(4) Η συνθήκη προσχώρησης στην ΕΕ πρόκειται να τεθεί σε ισχύ την 1η Μαΐου 2004, ημερομηνία κατά την οποία τα υπό ένταξη κράτη θα ενταχθούν πλήρως στην εσωτερική αγορά.(5) Η συμφωνία για τον ΕΟΧ επεκτείνει την εσωτερική αγορά στα κράτη ΕΟΧ-ΕΖΕΣ και, εν αναμονή της ολοκλήρωσης των απαιτούμενων διαδικασιών για την έναρξη ισχύος της συμφωνίας για τη διεύρυνση του ΕΟΧ, κρίνεται αναγκαίο να προβλεφθεί η προσωρινή εφαρμογή από την 1η Μαΐου 2004 της συμφωνίας για τη διεύρυνση του ΕΟΧ και των τεσσάρων σχετικών συμφωνιών για τη διατήρηση της εύρυθμης λειτουργίας της εσωτερικής αγοράς στον ΕΟΧ.(6) Οι συμφωνίες για την προσωρινή εφαρμογή θα πρέπει συνεπώς να εγκριθούν,ΑΠΟΦΑΣΙΖΕΙ:Άρθρο 1Οι συμφωνίες υπό μορφή ανταλλαγής επιστολών μεταξύ της Κοινότητας και καθενός από τα κράτη ΕΟΧ-ΕΖΕΣ που αφορούν την προσωρινή εφαρμογή, από την 1η Μαΐου 2004, της συμφωνίας για τη διεύρυνση του ΕΟΧ και τεσσάρων σχετικών συμφωνιών, εγκρίνονται εξ ονόματος της Κοινότητας.Τα κείμενα των συμφωνιών υπό μορφήν ανταλλαγής επιστολών επισυνάπτονται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδιο/α να υπογράψει/ουν τις συμφωνίες υπό μορφήν ανταλλαγής επιστολών, δεσμεύοντας την Κοινότητα.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Βρυξέλλες, 30 Μαρτίου 2004.Για το ΣυμβούλιοΟ ΠρόεδροςM. McDowell


title: Απόφαση του Συμβουλίου, της 14 Ιουλίου 2015, για τον διορισμό ενός μέλους του Διοικητικού Συμβουλίου του Ευρωπαϊκού Οργανισμού Χημικών Προϊόντων

text:
               15.7.2015

               EL

               Επίσημη Εφημερίδα της Ευρωπαϊκής Ένωσης

               C 231/2

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14 Ιουλίου 2015
   για τον διορισμό ενός μέλους του Διοικητικού Συμβουλίου του Ευρωπαϊκού Οργανισμού Χημικών Προϊόντων
   (2015/C 231/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων καθώς και για την τροποποίηση της οδηγίας 1999/45/ΕΚ και για κατάργηση του κανονισμού (ΕΟΚ) αριθ. 793/93 του Συμβουλίου και του κανονισμού (ΕΚ) αριθ. 1488/94 της Επιτροπής καθώς και της οδηγίας 76/769/ΕΟΚ του Συμβουλίου και των οδηγιών της Επιτροπής 91/155/ΕΟΚ, 93/67/ΕΟΚ, 93/105/ΕΚ και 2000/21/ΕΚ (1) και ιδίως το άρθρο 79,
   Εκτιμώντας τα ακόλουθα:

               (1)

               Σύμφωνα με το άρθρο 79 του κανονισμού (ΕΚ) αριθ. 1907/2006, το Συμβούλιο διορίζει, ως μέλη του Διοικητικού Συμβουλίου του Ευρωπαϊκού Οργανισμού Χημικών Προϊόντων («Διοικητικό Συμβούλιο»), έναν εκπρόσωπο από κάθε κράτος μέλος.

               (2)

               Με την απόφασή του της 13ης Μαΐου 2013 (2), το Συμβούλιο διόρισε 12 μέλη του Διοικητικού Συμβουλίου.

               (3)

               Η κυβέρνηση των Κάτω Χωρών ενημέρωσε το Συμβούλιο σχετικά με την πρόθεσή της να αντικαταστήσει τον Ολλανδό εκπρόσωπο στο Διοικητικό Συμβούλιο και πρότεινε τον διορισμό νέου εκπροσώπου, ο οποίος θα πρέπει να διοριστεί για το χρονικό διάστημα μέχρι την 31η Μαΐου 2017,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Hans Albert MEIJER, Ολλανδός υπήκοος, γεννηθείς τη 19η Σεπτεμβρίου 1964, διορίζεται μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων, στη θέση του κ. Johannes Karel Barend Henri KWISTHOUT, για το χρονικό διάστημα από τις 14 Ιουλίου 2015 έως τις 31 Μαΐου 2017.
   Άρθρο 2
   Η παρούσα απόφαση αρχίζει να ισχύει την ημερομηνία έκδοσής της.

      Βρυξέλλες, 14 Ιουλίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  ΕΕ L 396 της 30.12.2006, σ. 1.

      (2)  Απόφαση του Συμβουλίου, της 13ης Μαΐου 2013, για τον διορισμό δώδεκα μελών του Διοικητικού Συμβουλίου του Ευρωπαϊκού Οργανισμού Χημικών Προϊόντων (ΕΕ C 138 της 17.5.2013, σ. 14).


title: Απόφαση (ΕΕ) 2015/1915 του Συμβουλίου, της 9ης Οκτωβρίου 2015, για τον διορισμό στην Επιτροπή των Περιφερειών δύο τακτικών μελών από την Ισπανία και τριών αναπληρωματικών μελών από την Ισπανία

text:
               24.10.2015

               EL

               Επίσημη Εφημερίδα της Ευρωπαϊκής Ένωσης

               L 280/26

         ΑΠΌΦΑΣΗ (ΕΕ) 2015/1915 ΤΟΥ ΣΥΜΒΟΥΛΊΟΥ
   της 9ης Οκτωβρίου 2015
   για τον διορισμό στην Επιτροπή των Περιφερειών δύο τακτικών μελών από την Ισπανία και τριών αναπληρωματικών μελών από την Ισπανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη τις προτάσεις της ισπανικής κυβέρνησης,
   Εκτιμώντας τα ακόλουθα:

               (1)

               Στις 26 Ιανουαρίου, στις 5 Φεβρουαρίου και στις 23 Ιουνίου 2015, το Συμβούλιο εξέδωσε τις αποφάσεις (ΕΕ) 2015/116 (1), (ΕΕ) 2015/190 (2) και (ΕΕ) 2015/994 (3) για τον διορισμό των τακτικών και αναπληρωματικών μελών της Επιτροπής των Περιφερειών, για την περίοδο από 26 Ιανουαρίου 2015 έως 25 Ιανουαρίου 2020.

               (2)

               Δύο θέσεις τακτικών μελών της Επιτροπής των Περιφερειών μένουν κενές λόγω της λήξης της θητείας του κ. José Ramón BAUZÁ DÍAZ και της κ. Cristina MAZAS PÉREZ-OLEAGA.

               (3)

               Τρεις θέσεις αναπληρωματικών μελών της Επιτροπής των Περιφερειών μένουν κενές λόγω της λήξης της θητείας της κ. María DE DIEGO DURÁNTEZ, του κ. Esteban MAS PORTELL και της κ. Inmaculada VALENCIA BAYÓN,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών ως τακτικά μέλη, για το εναπομένον διάστημα της θητείας, ήτοι έως τις 25 Ιανουαρίου 2020:

               —

               Da. Η Francina ARMENGOL I SOCIAS, Presidenta del Gobierno de las Islas Baleares

               —

               Da. Η Rosa Eva DÍAZ TEZANOS, Vicepresidenta y Consejera de Universidades e Investigación, Medio Ambiente y Politica Social de la Comunidad de Cantabria

         Άρθρο 2
   Διορίζονται στην Επιτροπή των Περιφερειών ως αναπληρωματικά μέλη, για το εναπομένον διάστημα της θητείας, ήτοι έως τις 25 Ιανουαρίου 2020:

               —

               Da. Η María DE DIEGO DURÁNTEZ, Viceconsejera de Ordenación del Territorio y Relaciones Institucionales de la Comunidad de Castilla y León

               —

               Ο D. Marc PONS I PONS, Consejero de Presidencia del Gobierno de la Islas Baleares

               —

               Ο D. Juan José SOTA VERDIÓN, Consejero de Economía, Hacienda y Empleo de Cantabria.

         Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 9 Οκτωβρίου 2015.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 20 της 27.1.2015, σ. 42.

      (2)  ΕΕ L 31 της 7.2.2015, σ. 25.

      (3)  ΕΕ L 159 της 25.6.2015, σ. 70.


Avis juridique important

|

32001D0705(01)

Απόφαση του Γενικού Γραμματέα του Συμβουλίου/Ύπατου Εκπροσώπου για την Κοινή Εξωτερική Πολιτική και Πολιτική Ασφαλείας της 25ης Ιουνίου 2001 σχετικά με κώδικα ορθής διοικητικής συμπεριφοράς για τη Γενική Γραμματεία του Συμβουλίου της Ευρωπαϊκής Ένωσης και το προσωπικό της στις υπηρεσιακές τους επαφές με το κοινό

Επίσημη Εφημερίδα αριθ. C 189 της 05/07/2001 σ. 0001 - 0004

Απόφαση του Γενικού Γραμματέα του Συμβουλίου/Ύπατου Εκπροσώπου για την Κοινή Εξωτερική Πολιτική και Πολιτική Ασφαλείαςτης 25ης Ιουνίου 2001σχετικά με κώδικα ορθής διοικητικής συμπεριφοράς για τη Γενική Γραμματεία του Συμβουλίου της Ευρωπαϊκής Ένωσης και το προσωπικό της στις υπηρεσιακές τους επαφές με το κοινό(2001/C 189/01)Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο της 207 παράγραφος 2,τον εσωτερικό κανονισμό του Συμβουλίου, και ιδίως το άρθρο 23,Εκτιμώντας τα ακόλουθα:(1) Οι διατάξεις της κοινοτικής νομοθεσίας σχετικά με την πολιτική ανοικτών θυρών και τη διαφάνεια θα πρέπει να τηρούνται πλήρως στην καθημερινή πρακτική της Γενικής Γραμματείας του Συμβουλίου (εφεξής "Γενική Γραμματεία").(2) Η πείρα έχει δείξει ότι σημαντικός αριθμός αιτήσεων παροχής γενικών πληροφοριών από πολίτες δεν εμπίπτουν στους κανόνες που ρυθμίζουν την πρόσβαση του κοινού στα έγγραφα του Συμβουλίου όπως αυτοί καθορίζονται στον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(1).(3) Πρέπει να παρέχεται καθοδήγηση στα μέλη του προσωπικού για τις υπηρεσιακές τους επαφές με το κοινό,ΑΠΟΦΑΣΙΖΕΙ:Άρθρο 1Θεσπίζεται κώδικας ορθής διοικητικής συμπεριφοράς για τη Γενική Γραμματεία του Συμβουλίου και του προσωπικού της στις υπηρεσιακές τους επαφές με το κοινό. Ο κώδικας περιλαμβάνεται στο παράρτημα.Άρθρο 21. Στόχος της παρούσας απόφασης και του επισυναπτόμενου κώδικα είναι να διευκολύνει την εφαρμογή των δικαιωμάτων και υποχρεώσεων που απορρέουν από τις συνθήκες και τις πράξεις που έχουν θεσπιστεί για την εφαρμογή τους, χωρίς να δημιουργούνται πρόσθετα δικαιώματα.2. Η παρούσα απόφαση δεν υπερισχύει έναντι οιασδήποτε διάταξης της συνθήκης για την Ευρωπαϊκή Ένωση, της συνθήκης για την ίδρυση της Ευρωπαϊκής Κοινότητας, του κανονισμού υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων, του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου ή οιασδήποτε απόφασης που λαμβάνεται από το Συμβούλιο σχετικά με την πρόσβαση του κοινού σε έγγραφα του Συμβουλίου.Άρθρο 3Λαμβάνονται τα αναγκαία μέτρα εντός της Γενικής Γραμματείας προκειμένου να εξασφαλισθεί ότι η παρούσα απόφαση και ο επισυναπτόμενος κώδικας:- θα δημοσιευθούν στη σειρά C της Επίσημης Εφημερίδας των Ευρωπαϊκών Κοινοτήτων, θα γνωστοποιηθούν όσο το δυνατόν ευρύτερα και θα διατίθενται στο κοινό μέσω του Internet,- θα τηρούνται από το προσωπικό.Άρθρο 4Ο επισυναπτόμενος στην παρούσα απόφαση κώδικας ορθής διοικητικής συμπεριφοράς αναθεωρείται δύο έτη από την ημερομηνία κατά την οποία θα αρχίσει να παράγει τα αποτελέσματά του υπό το φως της κτηθείσας εμπειρίας από την εφαρμογή του.Άρθρο 5Η απόφαση αυτή παράγει αποτελέσματα από τις 25 Ιουνίου 2001.Βρυξέλλες, 25 Ιουνίου 2001.Ο Γενικός Γραμματέας/Ύπατος ΕκπρόσωποςJavier Solana(1) ΕΕ L 145 της 31.5.2001, σ. 43.ΠΑΡΑΡΤΗΜΑΚώδικας ορθής διοικητικής συμπεριφοράς για τη Γενική Γραμματεία του Συμβουλίου και το προσωπικό της στις υπηρεσιακές τους επαφές με το κοινόΆρθρο 1Γενικές διατάξεις1. Στις υπηρεσιακές τους επαφές με το κοινό, τα μέλη του προσωπικού, ήτοι οι υπάλληλοι και το λοιπό προσωπικό της Γενικής Γραμματείας του Συμβουλίου που καλύπτονται από τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων και το καθεστώς που εφαρμόζεται στο λοιπό προσωπικό των Κοινοτήτων (στο εξής "μέλη του προσωπικού" και "κανονισμός υπηρεσιακής κατάστασης"), τηρούν τις διατάξεις του παρόντος κώδικα ορθής διοικητικής συμπεριφοράς (στο εξής "ο κώδικας"). Οι εργαζόμενοι με σύμβαση ιδιωτικού δικαίου, οι εμπειρογνώμονες που είναι αποσπασμένοι από εθνικές υπηρεσίες και οι ασκούμενοι κ.λπ. που εργάζονται στη Γραμματεία του Συμβουλίου τηρούν επίσης τον κώδικα.2. Οι σχέσεις μεταξύ της Γενικής Γραμματείας του Συμβουλίου και του προσωπικού της διέπονται αποκλειστικά από τον κανονισμό υπηρεσιακής κατάστασης.Άρθρο 2Πεδίο εφαρμογήςΟ παρών κώδικας καθορίζει τις γενικές αρχές ορθής διοικητικής συμπεριφοράς που εφαρμόζονται στα μέλη του προσωπικού κατά τις υπηρεσιακές τους επαφές με το κοινό, εκτός αν οι επαφές αυτές διέπονται από ειδικές διατάξεις, όπως είναι οι κανόνες σχετικά με την πρόσβαση στα έγγραφα και τις διαδικασίες πρόσκλησης υποβολής προσφορών.Άρθρο 3Μη εφαρμογή διακρίσεωνΚατά τη διεκπεραίωση των αιτήσεων και την απάντηση σε ερωτήσεις, τα μέλη του προσωπικού μεριμνούν για την τήρηση της αρχής της ίσης μεταχείρισης. Πρόσωπα ευρισκόμενα στην ίδια κατάσταση τυγχάνουν της ίδιας μεταχείρισης, εκτός εάν δικαιολογείται ειδική μεταχείριση λόγω των αντικειμενικών χαρακτηριστικών του συγκεκριμένου θέματος.Άρθρο 4Εντιμότητα, νομιμοφροσύνη και ουδετερότητα1. Τα μέλη του προσωπικού ενεργούν με εντιμότητα και λογική.2. Στις υπηρεσιακές επαφές τους με το κοινό και σύμφωνα με τις υποχρεώσεις τους (ιδιαίτερα τις επιβαλλόμενες από το άρθρο 11 του κανονισμού υπηρεσιακής κατάστασης), τα μέλη του προσωπικού ενεργούν πάντοτε με γνώμονα τα συμφέροντα της Ευρωπαϊκής Ένωσης και του Συμβουλίου και δεν επηρεάζονται από προσωπικές ή εθνικές απόψεις ούτε από πολιτικές πιέσεις, ούτε εκφράζουν προσωπικές απόψεις νομικής φύσεως.Άρθρο 5ΕυγένειαΤα μέλη του προσωπικού ενεργούν με ευσυνειδησία, ευθύτητα και ευγένεια και είναι προσιτά στο κοινό. Τα μέλη του προσωπικού, όταν απαντούν σε επιστολές ή σε τηλεφωνήματα ή σε οποιαδήποτε άλλη υπηρεσιακή επαφή με το κοινό, προσπαθούν όσο μπορούν να βοηθήσουν.Άρθρο 6Παροχή πληροφοριών1. Τα μέλη του προσωπικού παρέχουν στο κοινό τις αιτούμενες πληροφορίες οι οποίες εμπίπτουν στο πεδίο των αρμοδιοτήτων τους. Μεριμνούν ώστε οι πληροφορίες να είναι κατά το δυνατόν σαφείς και κατανοητές.2. Εάν, για λόγους προστασίας του απορρήτου ή/και σύμφωνα με τους εφαρμοστέους κανόνες (ιδιαίτερα το άρθρο 17 του κανονισμού υπηρεσιακής κατάστασης), ένα μέλος του προσωπικού εκτιμά ότι αδυνατεί να κοινοποιήσει την αιτούμενη πληροφορία, πρέπει να γνωστοποιούνται στον ενδιαφερόμενο οι λόγοι για τους οποίους η εν λόγω πληροφορία δεν μπορεί να δοθεί.3. Όταν ζητείται πρόσβαση σε έγγραφο του Συμβουλίου εφαρμόζονται οι ειδικότερες διατάξεις περί προσβάσεως του κοινού στα έγγραφα.Άρθρο 7Απάντηση σε επιστολές στη γλώσσα που χρησιμοποιεί το κοινόΣύμφωνα με το άρθρο 21 της συνθήκης για την ίδρυση της Ευρωπαϊκής Κοινότητας, η Γενική Γραμματεία του Συμβουλίου απαντά στη γλώσσα της αρχικής επιστολής, αν ήταν γραμμένη σε μία από τις επίσημες γλώσσες της Κοινότητας.Άρθρο 8Τηλεφωνήματα1. Τα μέλη του προσωπικού, όταν απαντούν σε τηλεφωνήματα γνωστοποιούν την ταυτότητά τους και την υπηρεσία τους. Επίσης προβαίνουν σε αναγνώριση της ταυτότητας του καλούντος. Με εξαίρεση την ύπαρξη κωλύματος για λόγους απορρήτου, όπως αναφέρεται στο άρθρο 6 παράγραφος 2, παρέχουν τις αιτούμενες πληροφορίες ή κατευθύνουν τον καλούντα προς την κατάλληλη πηγή. Ωστόσο, σε περιπτώσεις αμφιβολιών ως προς το κατά πόσο μπορούν να δοθούν αυτές οι πληροφορίες, ζητούν τη γνώμη των ιεραρχικά ανωτέρων τους ή παραπέμπουν τον τηλεφωνούντα στον ιεραρχικά ανώτερό τους.2. Αν μια προφορική αίτηση παροχής πληροφοριών είναι ασαφής ή πολύπλοκη, το ερωτηθέν μέλος του προσωπικού μπορεί να ζητήσει από το ενδιαφερόμενο πρόσωπο να διατυπώσει την αίτησή του γραπτώς.Άρθρο 9Γραπτές απαντήσεις και οι προθεσμίες τους1. Τα μέλη του προσωπικού απαντούν χωρίς καθυστέρηση, και φυσιολογικά εντός 15 εργάσιμων ημερών από την ημερομηνία παραλαβής της αίτησης, σε όλες τις αιτήσεις παροχής πληροφοριών που απευθύνονται στη Γενική Γραμματεία.2. Όταν δεν μπορεί να δοθεί αιτιολογημένη απάντηση εντός της περιόδου της παραγράφου 1, το μέλος του προσωπικού που είναι υπεύθυνο ενημερώνει το σχετικό αλληλογράφο χωρίς καθυστέρηση. Στην περίπτωση αυτή, παρέχεται στον αλληλογράφο οριστική απάντηση το συντομότερο δυνατό.3. Στην απάντηση περιλαμβάνονται ο τίτλος της υπηρεσίας και το όνομα του μέλους του προσωπικού που είναι υπεύθυνο για το θέμα αυτό.4. Δεν απαιτείται απάντηση όταν:- έχει ληφθεί υπερβολικά μεγάλος αριθμός πανομοιότυπων επιστολών ή αιτήσεων,- έχει ήδη δοθεί απάντηση στην ίδια αίτηση από το ίδιο πρόσωπο,- το αίτημα είναι ανάρμοστο.5. Όταν μια γραπτή αίτηση δεν εμπίπτει στην αρμοδιότητα του μέλους του προσωπικού που την έχει παραλάβει, η αίτηση διαβιβάζεται χωρίς καθυστέρηση στην αρμόδια υπηρεσία της Γενικής Γραμματείας προκειμένου να διεκπεραιωθεί από αυτήν.6. Όταν η αίτηση είναι ασαφής ή πολύπλοκη, το μέλος του προσωπικού μπορεί να ζητήσει από τον αλληλογράφο να την διευκρινίσει.7. Όταν το μέλος του προσωπικού θεωρεί ότι η αίτηση θα έπρεπε να είχε απευθυνθεί σε άλλο θεσμικό όργανο, οργανισμό, οργάνωση ή εθνική διοίκηση, το μέλος του προσωπικού ενημερώνεται σχετικά, και η αίτηση διαβιβάζεται πάραυτα στο οικείο θεσμικό όργανο, οργανισμό ή διοίκηση.Άρθρο 10Αιτήσεις εκ μέρους των ΜΜΕΤην ευθύνη για τις επαφές με τα μέσα μαζικής ενημέρωσης έχει η υπηρεσία τύπου. Ωστόσο, όταν αιτήσεις των ΜΜΕ για πληροφορίες αφορούν τεχνικά θέματα αρμοδιότητός τους, τα μέλη του προσωπικού μπορούν να απαντήσουν.Άρθρο 11Προστασία των δεδομένων1. Τα μέλη του προσωπικού που χρησιμοποιούν τα προσωπικά δεδομένα ενός ατόμου τηρούν τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και για την ελεύθερη κυκλοφορία των δεδομένων αυτών(1).2. Σύμφωνα με τον ανωτέρω κανονισμό, τα μέλη του προσωπικού απέχουν από πράξεις επεξεργασίας προσωπικών δεδομένων για μη νόμιμους σκοπούς ή από πράξεις διαβίβασης αυτών των δεδομένων σε μη εξουσιοδοτημένους τρίτους.(1) ΕΕ L 8 της 12.1.2001, σ. 1.


Avis juridique important

|

32002D0622

2002/622/ΕΚ: Απόφαση της Επιτροπής, της 26ης Ιουλίου 2002, σχετικά με τη σύσταση ομάδας για την πολιτική ραδιοφάσματος (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 198 της 27/07/2002 σ. 0049 - 0051

Απόφαση της Επιτροπήςτης 26ης Ιουλίου 2002σχετικά με τη σύσταση ομάδας για την πολιτική ραδιοφάσματος(Κείμενο που παρουσιάζει ενδιαφέρον για τον ΕΟΧ)(2002/622/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας,Εκτιμώντας τα ακόλουθα:(1) Η απόφαση αριθ. 676/2002/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κανονιστικό πλαίσιο για την πολιτική ραδιοφάσματος στην Ευρωπαϊκή Κοινότητα(1) (εφεξής αποκαλούμενη απόφαση για το ραδιοφάσμα) καθιερώνει πλαίσιο στρατηγικής και νομικό πλαίσιο στην Κοινότητα για την πολιτική ραδιοφάσματος, ώστε να εξασφαλισθεί ο συντονισμός των πολιτικών και, κατά περίπτωση, εναρμονισμένοι όροι όσον αφορά τη διάθεση και αποδοτική χρήση του ραδιοφάσματος που είναι απαραίτητο για την καθιέρωση και λειτουργία της εσωτερικής αγοράς σε πεδία κοινοτικών πολιτικών, όπως οι ηλεκτρονικές επικοινωνίες, οι μεταφορές και η έρευνα και ανάπτυξη.(2) Στην απόφαση για το ραδιοφάσμα αναφέρεται ότι η Επιτροπή δύναται να διοργανώνει διαβουλεύσεις ώστε να λαμβάνονται υπόψη οι απόψεις των κρατών μελών, των κοινοτικών οργάνων, του κλάδου και όλων των εμπλεκομένων χρηστών ραδιοφάσματος, εμπορικών και μη, καθώς επίσης και άλλων ενδιαφερομένων μερών σχετικά με εξελίξεις στην τεχνολογία, την αγορά και τις κανονιστικές ρυθμίσεις οι οποίες ενδεχομένως σχετίζονται με τη χρήση ραδιοφάσματος.(3) Θα ήταν σκόπιμο να συσταθεί συμβουλευτική ομάδα, αποκαλούμενη ομάδα για την πολιτική ραδιοφάσματος (εφεξής "η ομάδα"). Η ομάδα θα επικουρεί και θα συμβουλεύει την Επιτροπή σε θέματα πολιτικής ραδιοφάσματος, όπως διάθεση, εναρμόνιση και κατανομή ραδιοφάσματος, παροχή πληροφοριών σχετικά με κατανομή, διάθεση και χρήση ραδιοφάσματος, μέθοδοι χορήγησης δικαιωμάτων χρήσης ραδιοφάσματος, αναδασμός, μετεγκατάσταση, διατήρηση και αποδοτική χρήση ραδιοφάσματος, καθώς και προστασία της ανθρώπινης υγείας.(4) Η ομάδα θα πρέπει να συμβάλει στην ανάπτυξη πολιτικής ραδιοφάσματος στην Κοινότητα, συνεκτιμώντας όχι μόνο τεχνικές παραμέτρους, αλλά επίσης και παράγοντες οικονομικούς, πολιτικούς, πολιτιστικούς, στρατηγικούς, υγείας και κοινωνικούς, καθώς επίσης και τις διάφορες, δυνητικά αντικρουόμενες ανάγκες χρηστών ραδιοφάσματος, αποσκοπώντας στην εξασφάλιση δίκαιης, χωρίς διακρίσεις και αναλογικής ισορροπίας.(5) Η ομάδα θα πρέπει να περιλαμβάνει υψηλόβαθμους κυβερνητικούς εμπειρογνώμονες από τα κράτη μέλη και υψηλόβαθμο εκπρόσωπο της Επιτροπής. Η ομάδα μπορεί επίσης να περιλαμβάνει παρατηρητές και να προσκαλεί κατά περίπτωση άλλα άτομα στις συνεδριάσεις της, συμπεριλαμβανομένων κανονιστικών αρχών, αρχών αρμόδιων για τον ανταγωνισμό, συντελεστών της αγοράς, ομάδων χρηστών ή καταναλωτών. Η ομάδα θα πρέπει κατά συνέπεια να παρέχει τη δυνατότητα συνεργασίας μεταξύ κρατών μελών και της Επιτροπής κατά τρόπο ώστε να συμβάλει στην ανάπτυξη της εσωτερικής αγοράς.(6) Ως εστιακό σημείο αντιμετώπισης θεμάτων πολιτικής ραδιοφάσματος στο πλαίσιο όλων των συναφών κοινοτικών πολιτικών θα πρέπει να διατηρούνται στενοί λειτουργικοί δεσμοί μεταξύ της ομάδας και ειδικών ομάδων ή επιτροπών που συγκροτούνται για την εφαρμογή τομεακών κοινοτικών πολιτικών, συμπεριλαμβανομένης της πολιτικής μεταφορών, της πολιτικής της εσωτερικής αγοράς όσον αφορά τον ραδιοεξοπλισμό, της πολιτικής σε οπτικοακουστικά θέματα, της πολιτικής για το διάστημα, και των επικοινωνιών.(7) Με την απόφαση για το ραδιοφάσμα δημιουργήθηκε η επιτροπή ραδιοφάσματος για να επικουρεί την Ευρωπαϊκή Επιτροπή κατά την εκπόνηση δεσμευτικών μέτρων υλοποίησης όσον αφορά εναρμονισμένους όρους διάθεσης και αποδοτικής χρήσης του ραδιοφάσματος. Οι εργασίες της ομάδας δεν θα πρέπει να παρεμβαίνουν στις εργασίες της επιτροπής.(8) Για την εξασφάλιση αποδοτικής λειτουργίας, κάθε εθνική αντιπροσωπεία στην ομάδα θα πρέπει να διαθέτει συνεκτική και συντονισμένη άποψη, σε εθνικό επίπεδο, για το σύνολο των πολιτικών που επηρεάζουν τη χρήση ραδιοφάσματος στο εν λόγω κράτος μέλος, όχι μόνο σε σχέση με την εσωτερική αγορά, αλλά επίσης και με πολιτικές που αφορούν τη δημόσια τάξη και ασφάλεια, την πολιτική προστασία και την άμυνα, δεδομένου ότι η χρήση ραδιοφάσματος για τις εν λόγω πολιτικές ενδέχεται να επηρεάσει τη συνολική οργάνωση του ραδιοφάσματος. Επί του παρόντος, διαφορετικές εθνικές κυβερνητικές υπηρεσίες έχουν αρμοδιότητα σε διάφορα τμήματα του ραδιοφάσματος.(9) Η ομάδα θα πρέπει να διαβουλεύεται εκτενώς και με προσανατολισμό προς το μέλλον επί των εξελίξεων στην τεχνολογία, τις αγορές και τις κανονιστικές ρυθμίσεις όσον αφορά τη χρήση ραδιοφάσματος με όλους τους εμπλεκόμενους χρήστες ραδιοφάσματος, εμπορικούς και μη, καθώς επίσης και με κάθε άλλο ενδιαφερόμενο μέρος.(10) Η χρήση ραδιοφάσματος δεν σταματά στα σύνορα, δεδομένου δε ότι επίκειται ένταξη νέων κρατών μελών, δύναται η ομάδα να διευρυνθεί ώστε να περιλάβει τις εν λόγω χώρες και τις χώρες μέλη του Ευρωπαϊκού Οικονομικού Χώρου.(11) Η CEPT (ευρωπαϊκή διάσκεψη διοικήσεων ταχυδρομείων και τηλεπικοινωνιών, αποτελούμενη από 44 ευρωπαϊκές χώρες) θα πρέπει να προσκληθεί ως παρατηρητής στις εργασίες της ομάδας, δεδομένου του αντίκτυπου των δραστηριοτήτων της ομάδας για το ραδιοφάσμα σε πανευρωπαϊκό επίπεδο, καθώς και της τεχνικής εμπειρογνωμοσύνης που διαθέτει η CEPT και οι συνδεδεμένοι με αυτήν φορείς στη διαχείριση του ραδιοφάσματος. Είναι επίσης ενδεδειγμένο να γίνει εκμετάλλευση της εν λόγω εμπειρίας βάσει εντολών που θα εκδοθούν κατ' εφαρμογή της απόφασης για το ραδιοφάσμα αποσκοπώντας στην ανάπτυξη μέτρων τεχνικής εφαρμογής στα πεδία της κατανομής ραδιοφάσματος και της διάθεσης πληροφοριών. Δεδομένης της σημασίας που έχει η τυποποίηση σε ευρωπαϊκό επίπεδο για την ανάπτυξη εξοπλισμού χρήσης ραδιοφάσματος, είναι εξίσου σημαντική η σύνδεση του Ευρωπαϊκού Ινστιτούτου Τηλεπικοινωνιακών Προτύπων (ETSI) υπό καθεστώς παρατηρητή,ΑΠΟΦΑΣΙΖΕΙ:Άρθρο 1ΑντικείμενοΜε την παρούσα συνιστάται συμβουλευτική ομάδα για την πολιτική ραδιοφάσματος, αποκαλούμενη "ομάδα για την πολιτική ραδιοφάσματος" (αναφερόμενη εφεξής ως η "ομάδα").Άρθρο 2ΣτόχοιΗ ομάδα θα επικουρεί και συμβουλεύει την Επιτροπή σε θέματα πολιτικής ραδιοφάσματος, συντονισμού των πολιτικών και, κατά περίπτωση, εναρμόνισης όρων όσον αφορά τη διάθεση και αποδοτική χρήση ραδιοφάσματος που είναι απαραίτητο για την καθιέρωση και λειτουργία της εσωτερικής αγοράς.Άρθρο 3ΜέληΗ ομάδα θα αποτελείται από έναν υψηλόβαθμο κυβερνητικό εμπειρογνώμονα από κάθε κράτος μέλος, καθώς και από έναν υψηλόβαθμο εκπρόσωπο της Επιτροπής.Η Επιτροπή εξασφαλίζει τη γραμματειακή υποστήριξη της ομάδας.Άρθρο 4Οργανωτικές ρυθμίσειςΚατ' αίτηση της Επιτροπής ή αυτοβούλως, η ομάδα εγκρίνει γνωμοδοτήσεις που απευθύνονται στην Επιτροπή, συναινετικά ή, εάν αυτό δεν είναι δυνατό, με απλή πλειοψηφία· κάθε μέλος διαθέτει μία ψήφο εκτός από την Επιτροπή που δεν ψηφίζει. Οι αντιτιθέμενες απόψεις θα επισυνάπτονται στις γνωμοδοτήσεις που έχουν υιοθετηθεί. Οι παρατηρητές δύνανται να συμμετέχουν στη διαδικασία, χωρίς όμως δικαίωμα ψήφου.Η ομάδα εκλέγει πρόεδρο μεταξύ των μελών της. Η Επιτροπή δύναται κατά περίπτωση να οργανώνει τις εργασίες της ομάδας υπό μορφή υποομάδων και ομάδων εργασίας εμπειρογνωμόνων.Η Επιτροπή συγκαλεί τις συνεδριάσεις της ομάδας μέσω της γραμματείας, σε συμφωνία με τον πρόεδρο. Έπειτα από πρόταση της Επιτροπής, η ομάδα θεσπίζει συναινετικά τον εσωτερικό της κανονισμό ή, σε περίπτωση που δεν επιτευχθεί συναίνεση, με πλειοψηφία δύο τρίτων των μελών της ομάδας, όπου κάθε χώρα μέλος διαθέτει μία ψήφο, υπό την προϋπόθεση έγκρισης εκ μέρους της Επιτροπής.Η ομάδα δύναται να καλεί στις συνεδριάσεις της παρατηρητές, μεταξύ άλλων από χώρες του ΕΟΧ και χώρες υποψήφιες για ένταξη στην Ευρωπαϊκή Ένωση, καθώς επίσης και από το Ευρωπαϊκό Κοινοβούλιο, την CEPT και το ETSI· δύναται επίσης να ζητεί τη γνώμη εμπειρογνωμόνων και να δέχεται σε ακρόαση ενδιαφερόμενα μέρη.Άρθρο 5ΔιαβούλευσηΗ ομάδα συμβουλεύεται, εκτενώς και σε πρώιμο στάδιο, συντελεστές της αγοράς, καταναλωτές και τελικούς χρήστες, με ανοιχτό και διαφανή τρόπο.Άρθρο 6Τήρηση του απορρήτουΜε την επιφύλαξη των διατάξεων του άρθρου 287 της συνθήκης και εφόσον ενημερωθούν από την Επιτροπή ότι η αιτηθείσα γνώμη ή το σχετικό θέμα είναι εμπιστευτικού χαρακτήρα, τα μέλη της ομάδας καθώς και οι παρατηρητές και κάθε άλλο παριστάμενο άτομο υποχρεούνται να μην αποκαλύπτουν πληροφορίες που περιήλθαν σε γνώση τους κατά τις εργασίες της ομάδας, των υποομάδων της ή των ομάδων εργασίας εμπειρογνωμόνων. Η Επιτροπή δύναται στις περιπτώσεις αυτές να αποφασίζει την παρουσία σε συνεδριάσεις αποκλειστικά μελών της ομάδας.Άρθρο 7Θέση σε ισχύΗ παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Η ομάδα αναλαμβάνει τα καθήκοντά της την ημέρα έναρξης ισχύος της παρούσας απόφασης.Βρυξέλλες, 26 Ιουλίου 2002.Για την ΕπιτροπήErkki LiikanenΜέλος της Επιτροπής(1) ΕΕ L 108 της 24.4.2002, σ. 1.


title: Απόφαση (ΕΕ) 2016/1830 του Συμβουλίου, της 11ης Οκτωβρίου 2016, σχετικά με τη σύναψη, εξ ονόματος της Ευρωπαϊκής Ένωσης, του τροποποιητικού πρωτοκόλλου της συμφωνίας μεταξύ της Ευρωπαϊκής Κοινότητας και του Πριγκιπάτου του Μονακό η οποία προβλέπει μέτρα ισοδύναμα με εκείνα που θεσπίζονται στην οδηγία 2003/48/ΕΚ του Συμβουλίου

text:
               18.10.2016

               EL

               Επίσημη Εφημερίδα της Ευρωπαϊκής Ένωσης

               L 280/1

         ΑΠΌΦΑΣΗ (ΕΕ) 2016/1830 ΤΟΥ ΣΥΜΒΟΥΛΊΟΥ
   της 11ης Οκτωβρίου 2016
   σχετικά με τη σύναψη, εξ ονόματος της Ευρωπαϊκής Ένωσης, του τροποποιητικού πρωτοκόλλου της συμφωνίας μεταξύ της Ευρωπαϊκής Κοινότητας και του Πριγκιπάτου του Μονακό η οποία προβλέπει μέτρα ισοδύναμα με εκείνα που θεσπίζονται στην οδηγία 2003/48/ΕΚ του Συμβουλίου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 115, σε συνδυασμό με το άρθρο 218 παράγραφος 6 δεύτερο εδάφιο στοιχείο β) και το άρθρο 218 παράγραφος 8 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με την απόφαση (ΕΕ) 2016/1392 του Συμβουλίου (2), το τροποποιητικό πρωτόκολλο της συμφωνίας μεταξύ της Ευρωπαϊκής Κοινότητας και του Πριγκιπάτου του Μονακό που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου (εφεξής «τροποποιητικό πρωτόκολλο») υπογράφηκε στις 12 Ιουλίου 2016, με την επιφύλαξη της σύναψής του σε μεταγενέστερη ημερομηνία.

               (2)

               Το κείμενο του τροποποιητικού πρωτοκόλλου, που είναι το αποτέλεσμα των διαπραγματεύσεων, αντικατοπτρίζει δεόντως τις οδηγίες διαπραγμάτευσης που εξέδωσε το Συμβούλιο, δεδομένου ότι εναρμονίζει τη συμφωνία μεταξύ της Ευρωπαϊκής Κοινότητας και του Πριγκιπάτου του Μονακό η οποία προβλέπει μέτρα ισοδύναμα με εκείνα που θεσπίζονται στην οδηγία 2003/48/ΕΚ του Συμβουλίου (3) (εφεξής «η συμφωνία») με τις τελευταίες εξελίξεις σε διεθνές επίπεδο σχετικά με την αυτόματη ανταλλαγή πληροφοριών, και συγκεκριμένα με το παγκόσμιο πρότυπο για την αυτόματη ανταλλαγή πληροφοριών περί χρηματοοικονομικών λογαριασμών σε φορολογικά θέματα, που εκπονήθηκε από τον Οργανισμό Οικονομικής Συνεργασίας και Ανάπτυξης (ΟΟΣΑ). Η Ένωση, τα κράτη μέλη και το Πριγκιπάτο του Μονακό έχουν συμμετάσχει ενεργά στις εργασίες του παγκόσμιου φόρουμ του ΟΟΣΑ για τη στήριξη της ανάπτυξης και της εφαρμογής του εν λόγω προτύπου. Το κείμενο της συμφωνίας, όπως τροποποιείται με το τροποποιητικό πρωτόκολλο, αποτελεί τη νομική βάση για την εφαρμογή του παγκόσμιου προτύπου στις σχέσεις μεταξύ της Ένωσης και του Πριγκιπάτου του Μονακό.

               (3)

               Ο Ευρωπαίος Επόπτης Προστασίας Δεδομένων κλήθηκε να γνωμοδοτήσει σύμφωνα με το άρθρο 28 παράγραφος 2 του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4).

               (4)

               Το τροποποιητικό πρωτόκολλο θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης (5) το τροποποιητικό πρωτόκολλο της συμφωνίας μεταξύ της Ευρωπαϊκής Κοινότητας και του Πριγκιπάτου του Μονακό η οποία προβλέπει μέτρα ισοδύναμα με εκείνα που θεσπίζονται στην οδηγία 2003/48/ΕΚ του Συμβουλίου.
   Άρθρο 2
   Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 2 παράγραφος 1 του τροποποιητικού πρωτοκόλλου (6).
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 11 Οκτωβρίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  Γνώμη της 23ης Ιουνίου 2016 (δεν έχει δημοσιευθεί ακόμα στην Επίσημη Εφημερίδα).

      (2)  Απόφαση (ΕΕ) 2016/1392 του Συμβουλίου, της 12ης Ιουλίου 2016, σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή του τροποποιητικού πρωτοκόλλου της συμφωνίας μεταξύ της Ευρωπαϊκής Κοινότητας και του Πριγκιπάτου του Μονακό που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου (ΕΕ L 225 της 19.8.2016, σ. 1).

      (3)  ΕΕ L 19 της 21.1.2005, σ. 55.

      (4)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (5)  Το κείμενο του τροποιητικού πρωτοκόλλου δημοσιεύθηκε στην ΕΕ L 225 της 19.8.2016, σ. 3, μαζί με την αντίστοιχη απόφαση της υπογραφής του και της προσωρινής εφαρμογής του.

      (6)  Η ημερομηνία έναρξης ισχύος του τροποποιητικού πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης με την επιμέλεια του γενικού γραμματέα του Συμβουλίου.


Avis juridique important

|

41994D0503

94/503/ΕΚΑΧ, ΕΚ, Ευρατόμ: Απόφαση των αντιπροσώπων των κυβερνήσεων των κρατών μελών των Ευρωπαϊκών Κοινοτήτων της 26ης Ιουλίου 1994 για τον ορισμό της προσωπικότητας που προτίθενται να διορίσουν Πρόεδρο της Επιτροπής των Ευρωπαϊκών Κοινοτήτων

Επίσημη Εφημερίδα αριθ. L 203 της 06/08/1994 σ. 0020 - 0020 Φινλανδική ειδική έκδοση: Κεφάλαιο 1 τόμος 3 σ. 0160  Σουηδική ειδική έκδοση: Κεφάλαιο 1 τόμος 3 σ. 0160

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ της 26ης Ιουλίου 1994 για τον ορισμό της προσωπικότητας που προτίθενται να διορίσουν Πρόεδρο της Επιτροπής των Ευρωπαϊκών Κοινοτήτων (94/503/ΕΚΑΧ, ΕΚ, Ευρατόμ)ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  το άρθρο 10 παράγραφος 2 πρώτο εδάφιο της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,  το άρθρο 158 παράγραφος 2 πρώτο εδάφιο της συνθήκης για την ίδρυση της Ευρωπαϊκής Κοινότητας,  το άρθρο 127 παράγραφος 2 πρώτο εδάφιο της συνθήκης για την ίδρυση της Ευρωπαϊκής Κοινότητας Ατομικής Ενεργείας,  τη γνώμη του Ευρωπαϊκού Κοινοβουλίου της 21ης Ιουλίου 1994,  ΑΠΟΦΑΣΙΖΟΥΝ:   Άρθρο 1  Ο κ. Jacques Santer ορίζεται ως η προσωπικότητα που οι κυβερνήσεις των κρατών μελών προτίθενται να διορίσουν Πρόεδρο της Επιτροπής των Ευρωπαϊκών Κοινοτήτων.   Άρθρο 2  Η παρούσα απόφαση, που θα δημοσιευθεί στην Επίσημη Εφημερίδα των Ευρωπαϊκών Κοινοτήτων, αρχίζει να ισχύει από την σημερινή ημερομηνία.  Βρυξέλλες, 26 Ιουλίου 1994.  Ο Πρόεδρος D. von KYAW


Avis juridique important

|

31991D0314

91/314/ΕΟΚ: Απόφαση του Συμβουλίου της 26ης Ιουνίου 1991 για τη θέσπιση προγράμματος ειδικών μέτρων λόγω του απομακρυσμένου και νησιωτικού χαρακτήρα των Καναρίων Νήσων (POSEICAN)

Επίσημη Εφημερίδα αριθ. L 171 της 29/06/1991 σ. 0005 - 0009

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Ιουνίου 1991  για τη θέσπιση προγράμματος ειδικών μέτρων λόγω του απομακρυσμένου και νησιωτικού χαρακτήρα των Καναρίων Νήσων ( POSEICAN )  ( 91/314/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 1911/91 του Συμβουλίου της 26ης Ιουνίου 1991 σχετικά με την εφαρμογή των διατάξεων του κοινοτικού δικαίου στις Καναρίους Νήσους ( 1 ), και ιδίως το άρθρο 9 του κανονισμού αυτού,  την πρόταση της Επιτροπής ( 2 ),  τη γνώμη του Ευρωπαϊκού Κοινοβουλίου ( 3 ),  τη γνώμη της Οικονομικής και Κοινωνικής Επιτροπής ( 4 ),  Εκτιμώντας :  ότι οι Κανάριοι Νήσοι παρουσιάζουν σημαντική διαρθρωτική καθυστέρηση την οποία επιτείνουν πολλά φαινόμενα ( νησιωτικός και απομακρυσμένος χαρακτήρας, μικρή γεωγραφική έκταση, προβληματική μορφολογία του εδάφους και ιδιόμορφο κλίμα ) των οποίων ο πάγιος  χαρακτήρας και η σώρευση παρουσιάζουν αρνητικά την οικονομική και κοινωνική τους ανάπτυξη - ότι η ύπαρξη των φαινομένων αυτών καθιστά απαραίτητη περαιτέρω υποστήριξη εκ μέρους της Κοινότητας ώστε να διασφαλιστεί η πλήρης συμμετοχή των Καναρίων Νήσων στη  δυναμική της εσωτερικής αγοράς - ότι η κοινοτική αυτή υποστήριξη υλοποιείται με τις παρεμβάσεις των αναμορφωμένων διαρθρωτικών ταμείων στα πλαίσια της προτεραιότητας που αποδίδεται στις περιφέρειες του στόχου αριθ . 1, αλλά ότι πρέπει επίσης να λάβει  υπόψη της, παράλληλα και με συμπληρωματικό τρόπο, τις δυσχέρειες που αντιμέτωπίζουν οι Κανάριοι Νήσοι κατά την εφαρμογή των κοινών πολιτικών, ακολουθώντας την κοινοτική προσέγγιση όσον αφορά τις άκρως περιφερειακές περιοχές, πρώτη εκδήλωση της οποίας  ήταν η έγκριση και η εφρμογή του προγράμματος Poseidom για τα γαλλικά υπερπόντια διαμερίσματα -  ότι, για το σκοπό αυτό, το Συμβούλιο θα πρέπει, κατ' εφαρμογή του άρθρου 9 του κανονισμού ( ΕΟΚ ) αριθ . 1911/91, να θεσπίσει ένα πολυτομεακό πρόγραμμα ενεργειών το οποίο θα περιλαμβάνει κανονιστικά μέτρα και ανάληψη χρηματοδοτικών υποχρεώσεων προκειμένου  να ληφθούν υπόψη οι ειδικές δυσχέρειες που αντιμετωπίζουν οι Κανάριοι Νήσοι όσον αφορά την εφαρμογή των κοινών πολιτικών -  ότι η εφαρμογή του προγράμματος αυτού θα γίνει με την έκδοση, από το Συμβούλιο ή την Επιτροπή ανάλογα με την περίπτωση, των απαραίτητων νομικών πράξεων πριν τις 31 Δεκεμβρίου 1992 - ότι η διάρκεια εφαρμογής των μέτρων που πρέπει να ληφθούν μπορεί να  συνδέεται, ανάλογα με την περίπτωση, με τη διαδικασία ενίσχυσης της ενσωμάτωσης των Καναρίων Νήσων στις κοινές πολιτικές ή να να συνεχιστεί και πέρα από τη διαδικασία αυτή όσον αφορά τις πάγιες δυσχέρειες των Καναρίων Νήσων -  ότι το πρόγραμμα αυτό πρέπει να στηρίζεται στην αρχή ότι οι Κανάριοι Νήσοι ανήκουν στην Κοινότητα αλλά δεν πρέπει να παραγνωρίζεται η πραγματικότητα της περιφέρειας αυτής, η οποία συνδέεται με την ιδιάζουσα γεωγραφική της θέση και το παραδοσιακό  οικονομικό και φορολογικό καθεστώς της -  ότι, για το λόγο αυτό, τα ειδικά μέτρα που προβλέπονται από το πρόγραμμα δράσης πρέπει να εντάσσονται στα πλαίσια της ενσωμάτωσης των Καναρίων Νήσων στο τελωνειακό έδαφος της Κοινότητας και της επέκτασης στα νησιά αυτά άλλων διατάξεων του κοινοτικού  δικαίου με τους όρους που προβλέπονται στον κανονισμό ( ΕΟΚ ) αριθ . 1911/91 - ότι με τα μέτρα αυτά θα καταστεί δυνατό να ληφθούν υπόψη οι ιδιομορφίες και οι δυσχέρειες που αντιμετωπίζουν οι Κανάριοι Νήσοι χωρίς να θιγεί η ακεραιότητα και η συνέπεια της  κοινοτικής έννομης τάξης - ότι οι οικονομικές επιπτώσεις των ειδικών μέτρων θα πρέπει να περιοριστούν στο έδαφος των Καναρίων Νήσων χωρίς να επηρεάσουν άμεσα τη λειτουργία της κοινής αγοράς -  ότι η κοινοτική νομοθεσία πρέπει να λάβει υπόψη τις ιδιομορφίες των Καναρίων Νήσων και να επιτρέψει την οικονομική και κοινωνική τους ανάπτυξη, ιδίως στους τομείς στους οποίους είναι περισσότερο αισθητή η ευαισθησία των νησιωτικών περιοχών, όπως στον  τομέα των μεταφορών, στο φορολογικό και κοινωνικό τομέα, στον τομέα της έρευνας και της ανάπτυξης, ή στον τομέα της προστασίας του περιβάλλοντος, δεδομένης της ευαισθησίας των Καναρίων Νήσων στην αυξανόμενη τουριστική πίεση -  ότι η ιδιάζουσα γεωγραφική θέση των Καναρίων Νήσων σε σχέση με τις πηγές εφοδιασμού σε πρώτες ύλες χρησιμοποιούμενους σε ορισμένους βιομηχανικούς κλάδους παραγωγής τροφίμων απαραίτητων για την κάλυψη των αναγκών της τρέχουσας κατανάλωσης ή για τον  μεταποιητικό τομέα του αρχιπελάγους, επιβάλλει στην περιοχή αυτή δαπάνες οι οποίες αποτελούν ιδιαίτερα σημαντικό μειονέκτημα για τους εν λόγω τομείς - ότι πρέπει, για το λόγο αυτό, να προβλεφθεί ένα ειδικό καθεστώς εφοδιασμού με τα εν λόγω προϊόντα εντός  των ορίων των αναγκών της αγοράς των Καναρίων Νήσων και λαμβανομένων υπόψη των τοπικών προϊόντων και των παραδοσιακών ρευμάτων συναλλαγών -  ότι, για τους ίδιους λόγους και στα πλαίσια της σταδιακής εισαγωγής του κοινού δασμολογίου, πρέπει να προβλεφθεί η δυνατότητα λήψης ειδικών δασμολογικών μέτρων ή κατά παράκκλιση από την κοινή εμπορική πολιτική για ορισμένα ευαίσθητα προϊόντα, ιδίως όσον  αφορά τους ποσοτικούς περιορισμούς, λαμβάνοντας υπόψη το ιστορικό καθεστώς εμπορικής ελευθερίας των Καναρίων Νήσων - ότι η λήψη δασμολογικών μέτρων ενδέχεται επίσης να αποδειχθεί κατάλληλη όσον αφορά το καθεστώς που εφαρμόζεται στις ελεύθερες ζώνες των  Καναρίων Νήσων -  ότι οι ειδικές συνθήκες που επικρατούν στις Καναρίους Νήσους όσον αφορά την παραγωγή απαιτούν ιδιαίτερη προσοχή στα πλαίσια της κοινής γεωργικής πολιτικής στην περιοχή αυτή - ότι πρέπει, για το λόγο αυτό, να προβλεφθούν κατάλληλα μέτρα για τη στήριξη του  τομέα της παραγωγής οπωροκηπευτικών καθώς και στον τομέα των ανθέων και των ζώντων φυτών - ότι τα μέτρα αυτά θα πρέπει να συμβάλουν, ιδίως, στην ανάπτυξη της παραγωγής τροπικών προϊόντων - ότι θα πρέπει επίσης να προβλεφθούν και άλλα μέτρα για τη στήριξη  της τοπικής παραγωγής -  ότι ορισμένα συνοδευτικά μέτρα είναι απαραίτητα για την εφαρμογή της κοινής αλιευτικής πολιτικής στις Καναρίους Νήσους προκειμένου να ληφθούν υπόψη οι ιδιομορφίες της παραγωγής των Καναρίων Νήσων -  ότι η θέσπιση, η εφαρμογή, η παρακολούθηση και η αξιολόγηση των μέτρων που προβλέπονται στα πλαίσια του προγράμματος αυτού καθιστούν απαραίτητη την ανάπτυξη ισότιμης σχέσης μεταξύ της Επιτροπής και των αρμοδίων εθνικών και περιφερειακών αρχών - ότι, χάρη  στη σχέση αυτή, θα επιτευχθεί η συμπληρωματικότητα μεταξύ των μέτρων που προβλέπονται στα πλαίσια του προγράμματος και των μέτρων που αφαρμόζονται σε εθνικό και περιφερειακό επίπεδο-  ότι οι αρμόδιες εθνικές και περιφερειακές αρχές θα πρέπει να λάβουν υπόψη τα μέτρα και τις ενέργειες που προβλέπονται από το πρόγραμμα αυτό κατά την κατάρτιση των μελλοντικών σχεδίων περιφερειακής ανάπτυξης - ότι η Επιτροπή θα φροντίσει, στο πλαίσιο των  αρμοδιοτήτων της να διασφαλίσει την εναρμόνιση του προγράμματος αυτού με τις παρεμβάσεις των διαρθρωτικών ταμείων και των άλλων χρηματοδοτικών μέσων της Κοινότητας,  ΑΠΟΦΑΣΙΖΕΙ :  Άρθρο 1  1 . Κατ' εφαρμογή του άρθρου 9 του κανονισμού ( ΕΟΚ ) αριθ. 1911/91 θεσπίζεται πρόγραμμα δράσης για τις Καναρίους Νήσους, ( πρόγραμμα ειδικών μέτρων λόγω του απομακρυσμένου και νησιωτικού χαρακτήρα των Καναρίων Νήσων ), το οποίο καλείται του λοιπού  "πρόγραμμα "POSEICAN" όπως αυτό παρατίθεται στο παράρτημα . Το πρόγραμμα αυτό εφαρμόζεται στα κανονιστικά μέτρα και τις αναλήψεις χρηματοδοτικών υποχρεώσεων .  2 . Το Συμβούλιο εκδίδει, στο πλαίσιο των αρμοδιοτήτων που του παραχωρεί η συνθήκη, τις διατάξεις που είναι αναγκαίες για την εκτέλεση του προγράμματος και καλεί την Επιτροπή να του υποβάλει, το συντομότερο δυνατό, σχετικές προτάσεις .  Άρθρο 2  Τα χρηματοδοτικά μέσα που θα επιτρέψουν την εφαρμογή των μέτρων σχετικά με τις γεωργικές διαρθρώσεις, τα οποία προβλέπονται στα πλαίσια του προγράμματος αυτού, θα καθοριστούν στο πλαίσιο των ετήσιων διαδικασιών του προϋπολογισμού .  Άρθρο 3  Η παρούσα απόφαση αρχέζει να ισχύει την 1η Ιουλίου 1991 .  Άρθρο 4  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων . Λουξεμβούργο, 26 Ιουνίου 1991 . Για το Συμβούλιο  Ο Πρόεδρος  R . STEICHEN  ( 1 ) Βλέπε σελίδα 1 της παρούσας Επίσημης Εφημερίδας . ( 2 ) ΕΕ αριθ . C 67 της 15 . 3 . 1991, σ . 12 . ( 3 ) ΕΕ αριθ . C 158 της 17 . 6 . 1991 . (4 ) Γνώμη που διατυπώθηκε στις 30 Μαΐου 1991 ( δεν έχει ακόμη δημοσιευθεί στην Επίσημη Εφημερίδα ).    ΠΑΡΑΡΤΗΜΑ  ΠΡΟΓΡΑΜΜΑ ΕΙΔΙΚΩΝ ΜΕΤΡΩΝ ΛΟΓΩ ΤΟΥ ΑΠΟΜΑΚΡΥΣΜΕΝΟΥ ΚΑΙ ΝΗΣΙΩΤΙΚΟΥ ΧΑΡΑΚΤΗΡΑ ΤΩΝ ΚΑΝΑΡΙΩΝ ΝΗΣΩΝ ( POSEICAN )  ΤΙΤΛΟΣ Ι  Γενικές αρχές   1 .  Το πρόγραμμα POSEICAN στηρίζεται στην αρχή ότι οι Κανάριοι Νήσοι ανήκουν στην Κοινότητα αλλά δεν πρέπει να παραγνωρίζεται η πραγματικότητα της περιφέρειας αυτής, η οποία χαρακτηρίζεται από τις ιδιομορφίες και τις ιδιαίτερες δυσχέρειες που  αντιμετωπίζει η περιφέρεια αυτή σε σχέση με το σύνολο της Κοινότητας .  2 .  Τα μέτρα και οι ενέργειες που προβλέπονται στα πλαίσια του προγράμματος POSEICAN εφαρμόζονται, καταρχήν, πριν τις 31 Δεκεμβρίου 1992, με την έκδοση από το Συμβούλιο ή την  Επιτροπή, ανάλογα με την περίπτωση, των απαιτούμενων νομικών πράξεων, σύμφωνα με τις διατάξεις και τις διαδικασίες που προβλέπονται από τη συνθήκη .  3.1 .  Το πρόγραμμα POSEICAN υποστηρίζει την επίτευξη των γενικών στόχων της συνθήκης συμβάλλοντας στην  επίτευξη των εξής ειδικών στόχων :   - καλύτερη ενσωμάτωση των Καναρίων Νήσων στην Κοινότητα με τον καθορισμό του κατάλληλου πλαισίου για την εφαρμογή των κοινών πολιτικών στην περιφέρεια αυτή,   - πλήρης συμμετοχή των Καναρίων Νήσων στη δυναμική της  εσωτερικής αγοράς με τη βέλτιστη χρησιμοποίηση των υφισταμένων κοινοτικών νομοθετικών διατάξεων και μέσων,   - συμβολή στην κάλυψη της καθυστέρησης των Καναρίων Νήσων στον οικονομικό και κοινωνικό τομέα, με την εκ μέρους της Κοινότητας χρηματοδότηση των  ειδικών μέτρων που προβλέπονται από το πρόγραμμα POSEICAN .  3.2 .  Οι αρμόδιες εθνικές και περιφερειακές αρχές θα λάβουν υπόψη τους τα ειδικά μέτρα και τις ενέργειες που προβλέπονται από το POSEICAN κατά την κατάρτιση των μελλοντικών σχεδίων  περιφερειακής ανάπτυξης . Η Επιτροπή θα φροντίσει, στο πλαίσο των αρμοδιοτήτων της, να διασφαλίσει την εναρμόνιση των ενεργειών που αναλαμβάνονται στο πλαίσιο του POSEICAN με τις παρεμβάσεις των διαρθρωτικών ταμείων και των άλλων χρηματοδοτικών μέσων της  Κοινότητας .  3.3 .  Η θέσπιση, η εφαρμογή, η παρακολούθηση και η αξιολόγηση των ενεργειών και των μέτρων που προβλέπονται από το POSEICAN θα πραγματοποιηθούν από την Επιτροπή και τις αρμόδιες εθνικές και περιφερειακές αρχές, στα πλαίσια ισότιμης σχέσης  συμμετοχής . Μεταξύ των ενεργειών από το POSEICAN και των ενεργειών που θα αναληφθούν σε εθνικό και περιφερειακό επίπεδο θα επιδιωχθεί η μεγαλύτερη δυνατή συμπληρωματικότητα .  4 .  Τα μέτρα και οι ενέργειες που προβλέπονται στα πλαίσια του POSEICAN  εντάσσονται στο πλαίσιο της ενσωμάτωσης των Καναρίων Νήσων στο τελωνειακό έδαφος της Κοινότητας και της επέκτασης στα νησιά αυτά, του ισχύοντος κοινοτικού δικαίου, θα επιτρέψουν δε να ληφθούν υπόψη οι ιδιομορφίες και οι δυσχέρειες των Καναρίων Νήσων  χωρίς να θιγούν η ακεραιότητα και η συνέπεια της κοινοτικής έννομης τάξης . ΤΙΤΛΟΣ ΙΙ  Εφαρμογή των κοινών πολιτικών στις Καναρίους Νήσους    5 .  Οι οδηγίες ή τα άλλα μέτρα που λαμβάνονται με την προοπτική της εσωτερικής αγοράς και των άλλων κοινών πολιτικών πρέπει να λαμβάνουν υπόψη τις ιδιομορφίες των Καναρίων Νήσων και να συμβάλλουν στην οικονομική και κοινωνική τους ανάπτυξη, ιδίως στους  τομείες των μεταφορών και της φορολογίας, στον κοινωνικό τομέα, στους τομείς της τεχνολογικής έρευνας και ανάπτυξης, με την επιφύλαξη του κοινοτικού προγράμματος-πλαισίου στους τομείς αυτούς, καθώς και στον τομέα της ποστασίας του περιβάλλοντος .  ΤΙΤΛΟΣ ΙΙΙ  Ειδικά μέτρα για την αντιμετώπιση των προβλημάτων λόγω της ιδιάζουσας γεωγραφικής θέσης    6.1 .  Το αργότερο έξι μήνες μετά την ημερομηνία κατά την οποία η παρούσα απόφαση παράγει αποτελέσματα, το Συμβούλιο ή η Επιτροπή, ανάλογα με την περίπτωση, θεσπίζουν ενέργειες που προβλέπονται στα σημεία 6.2 έως 6.7 αποβλέποντας στη μείωση των  επιπτώσεων που έχει το πρόσθετο κόστος του εφοδιασμού σε γεωργικά προϊόντα, το οποίο οφείλεται στον απομακρυσμένο και νησιωτικό χαρακτήρα των Καναρίων Νήσων .  6 .2 .  Για τα γεωργικά προϊόντα που είναι απαραίτητα για την κατανάλωση ή τη μεταποίηση στο  αρχιπέλαγος, η κοινοτική αυτή δράση θα συνίσταται, εντός των ορίων των αναγκών της αγοράς των Καναρίων Νήσων, λαμβανομένης υπόψη της τοπικής παραγωγής και των παραδοσιακών εμπορικών ρευμάτων και μεριμνώντας για τη διαφύλαξη του μέρους του εφοδιασμού που  καλύπτεται από προϊόντα κοινοτικής προέλευσης :   - στην απαλλαγή από την καταβολή εισφοράς ή/και δασμού για τα προϊόντα καταγωγής τρίτων χωρών - στο πλαίσιο αυτό, ιδιαίτερη προσοχή θα δοθεί στις δυνατότητες εφοδιασμού των Καναρίων Νήσων από γειτονικές  αναπτυσσόμενες χώρες,   - στην προμήθεια, με ισοδύναμους όρους, κοινοτικών προϊόντων που τίθενται στην παρέμβαση ή που είναι διαθέσιμα στην αγορά της Κοινότητας .   Η εφαρμογή του συστήματος αυτού θα στηρίζεται στις ακόλουθες αρχές :   α ) όσον αφορά την  εξασφάλιση των εισφορών που είναι απαραίτητες για τη διατήρηση ορισμένων βιομηχανιών μεταποίησης ή/και συσκευασίας των οποίων τα προϊόντα προορίζονται για την τοπική αγορά, το σύστημα αυτό θα πρέπει να επιτρέπει στις βιομηχανίες αυτές να εφοδιάζονται  απευθείας από τις αγορές τρίτων χωρών ή της Κοινότητας, εντός των ορίων των εκτιμήσεων όσον αφορά τις καταστάσεις εφοδιασμού, έτσι ώστε τα εμπορεύματα να πληρούν τις απαιτούμενες προδιαγραφές ιδίως όσον αφορά την ποιότητα. Ιδίως για τη ζάχαρη, το  σύστημα θα πρέπει να επιτρέπει τη διατήρηση των παραδοσιακών εμπορικών ρευμάτων -   β ) όσον αφορά την προμήθεια των υπολοίπων βασικών προϊόντων, προκειμένου να εξασφαλιστεί ότι τα μέτρα αυτά θα έχουν αντίκτυπο στο ύψος του κόστους παραγωγής και των τιμών  κατανάλωσης, θα θεσπιστεί ένα σύστημα ελέγχου του αντίκτυπου αυτού μέχρι τον τελικό καταναλωτή . Για τον ίδιο λόγο και στην περίπτωση που ο αντίκτυπος αυτός δεν κριθεί ικανοποιητικός, για ποσότητες που θα καθοριστούν στην κατάλληλη στιγμή, ο εφοδιασμός  σε σιτηρά σε φυσική κατάσταση μπορεί να αντικατασταθεί από τον εφοδιασμό με άλευρα ισοδύναμου βάρους -   γ ) λαμβανομένου υπόψη του πολύπλοκου χαρακτήρα και της μεγάλης ποικιλίας των δικτύων εφοδιασμού των Καναρίων Νήσων, η Επιτροπή θα επιφορτιστεί με τον  έλεγχο της λειτουργίας των διατάξεων που θεσπίζονται βάσει των προαναφερόμενων αρχών προκειμένου να γίνουν οι απαραίτητες τροποποιήσεις . Ένας πρώτος έλεγχος θα πραγματοποιηθεί μετά το πρώτο έτος εφαρμογής των διατάξεων αυτών .   Με στόχο τη συμβολή στη  διατήρηση της τοπικής παραγωγής σιτηρών, δεν θα εισπραχθεί εισφορά συνυπευθυνότητας .  6.3 .  Είναι δυνατό να επιβληθεί, κατά την ευαίσθητη περίοδο, φθίνων προσωρινός περιορισμός των εισαγωγών πατάτας στις Καναρίους Νήσους, επί δέκα περιόδους εμπορίας,   6.4 .  Η κοινοτική ενίσχυση για την κατανάλωση ελαιολάδου θα εφαρμοστεί στις Καναρίους Νήσους με τους όρους που ισχύουν στην Κοινότητα με τη σύνθεσή της στις 31 Δεκεμβρίου 1985 .  6.5 .  Προκειμένου να αποφευχθεί κάθε εκτροπή του εμπορίου, τα προϊόντα που  υπόκεινται στα μέτρα που αναφέρονται στο σημείο 6.2 δεν θα μπορούν να επανεξαχθούν, στην αρχική τους κατάσταση ή μεταποιημένα, σε άλλα τμήματα της Κοινότητας . Σε περίπτωση μεταποιήσεως των εν λόγω προϊόντων στις Καναρίους Νήσους, η απαγόρευση αυτή δεν  εφαρμόζεται στις παραδοσιακές εξαγωγές προϊόντων των Καναρίων Νήσων προς την υπόλοιπη Κοινότητα .  6.6 .  Οι εισαγωγές ακατέργαστων ή άλλων καπνών που προορίζονται για την παρασκευή καπνών, καταγωγής τρίτων χωρών, θα απαλλάσσονται από την καταβολή δασμού  εντός των ορίων των αναγκών της βιομηχανίας των Καναρίων Νήσων, οι οποίες αντιστοιχούν στην τοπική κατανάλωση και στα σημερινά ρεύματα συναλλαγών επεξεργασμένων καπνών και λαμβανομένων υπόψη των δυνατοτήτων που προσφέρουν οι κοινοτικοί παραγωγοί και τα  κράτη ΑΚΕ .  6.7 .  Με στόχο τη συμβολή στην ανάπτυξη της κτηνοτροφίας και τις ανάγκες της τοπικής αγοράς, θα θεσπιστεί ένα καθεστώς ενισχύσεων για την αγορά ζώων αναπαραγωγής κοινοτικής καταγωγής . Μέχρις ότου αναπτυχθεί ικανοποιητικά η τοπική παραγωγή,  το καθεστώς αυτό θα μπορεί να συνοδεύεται από προσωρινά μέτρα, εντός των ορίων ποσοτήτων που θα μειώνονται σταδιακά, προκειμένου να διευκολυνθεί η αγορά ζώων που προορίζονται για πάχυνση ( βοοειδή και χοιροειδή ) και ο εφοδιασμός με ορισμένα μεταποιημένα  προϊόντα με βάση το χοίρειο και βόειο κρέας ή το κρέας πουλερικών . Τα μέτρα αυτά θα συνδυάζουν την απαλλαγή από την εισφορά για τα εν λόγω προϊόντα καταγωγής τρίτων χωρών και ενίσχυση για την προμήθεια των προϊόντων αυτών από άλλα τμήματα της Κοινότητας  ώστε να επιτραπεί η πρόσβαση των προϊόντων αυτών με ισοδύναμους όρους . Η κατάσταση θα πρέπει να εξεταστεί εκ νέου έπειτα από περίοδο τεσσάρων χρόνων εφαρμογής του συστήματος αυτού .  7.1 .  Κατόπιν τεκμηριωμένης αίτησης των αρμοδίων ισπανικών αρχών, θα  προβλέπονται για κάθε περίπτωση ξεχωριστά, ειδικά δασμολογικά μέτρα ή μέτρα κατά παρέκκλιση από την κοινή εμπορική πολιτική για ορισμένα ευαίσθητα προϊόντα, ιδίως όσον αφορά τους ποσοτικούς περιορισμούς :   - μέτρα προκειμένου να ληφθούν υπόψη οι ειδικές  δυσχέρειες ενός συγκεκριμένου τομέα της τοπικής παραγωγής που προορίζεται για τοπική ή τουριστική κατανάλωση ενόψει της διατήρησης μιας απαλλαγής ισοδύναμης με αυτήν που εφαρμοζόταν πριν τεθεί σε ισχύ ο κανονισμός ( ΕΟΚ ) αριθ . 1911/91,   - μέτρα  προκειμένου να έχουν πρόσβαση προϊόντα τελικής κατανάλωσης όπως τα υφάσματα, τα ενδύματα, οι οπτικές και ηλεκτρονικές συσκευές ή τα μεταφορικά μέσα .  7.2 .  Τα μέτρα που αναφέρονται στο σημείο 7.1 θα πρέπει να διαμορφωθούν σε συνάρτηση με την εσωτερική  αγορά των Καναρίων Νήσων έτσι ώστε να αποφευχθεί το ενδεχόμενο εκτροπής του εμπορίου . Η εφαρμογή των μέτρων αυτών θα πρέπει, καταρχήν, να περιοριστεί στη μεταβατική περίοδο που προβλέπεται στο άρθρο 6 του κανονισμού ( ΕΟΚ ) αριθ . 1911/91 για την  προοδευτική εισαγωγή του κοινού δασμολογίου στις Καναρίους Νήσους . Ένα έτος πριν τη λήξη της περιόδου αυτής, η Επιτροπή θα προβεί σε αξιολόγηση των μέτρων και θα επανεξετάσει την κατάσταση .  8 .  Οι εργασίες τελειοποίησης προς επανεξαγωγή που  πραγματοποιούνται στις ελεύθερες ζώνες των Καναρίων Νήσων δεν θα υπόκεινται στους οικονομικούς όρους που προβλέπονται από το καθεστώς αυτό . ΤΙΤΛΟΣ IV  Ειδικά μέτρα υπέρ της παραγωγής των Καναρίων Νήσων   9 .  Λαμβανομένης υπόψη της οικονομικής και κοινωνικής σημασίας της μπανάνας για τις Καναρίους Νήσους και του επιδιωκόμενου ικανοποιητικού βιοτικού επιπέδου για τους παραγωγούς, η Επιτροπή θα αποφασίσει τις διαρθρωτικές παρεμβάσεις στον τομέα αυτό  χωρίς να αναμείνει τη θέσπιση κοινών κανόνων . Προκειμένου να βελτιωθούν οι συνθήκες παραγωγής και ανταγωνισμού, οι παρεμβάσεις αυτές θα προσλάβουν, ιδίως, τη μορφή μέτρων που αφορούν την έρευνα, τη συγκομιδή, την παρουσίαση και την επεξεργασία, τη  μεταφορά, την αποθήκευση, την εμπορία και την εμπορική προώθηση .  10.1 .  Έξι μήνες, το αργότερο, μετά την ημερομηνία κατά την οποία η παρούσα απόφαση παράγει αποτελέσματα, το Συμβούλιο ή η Επιτροπή, ανάλογα με την περίπτωση, θεσπίζουν τα μέτρα που  προβλέπονται στα σημεία 10.2 έως 10.6 .  10.2 .  Τα μέτρα σχετικά με τον τομέα των οπωροκηπευτικών καθώς και τον τομέα των ανθέων και των ζώντων φυτών των Καναρίων Νήσων μπορούν να λάβουν τη μορφή :   - προσωρινής ενίσχυσης ανά εκτάριο για την κατάρτιση  προγραμμάτων ανάληψης πρωτοβουλιών από τους παραγωγούς, ενώσεις ή οργανώσεις παραγωγών, με στόχο τη διαφοροποίηση της παραγωγής ή/και τη βελτίωση της ποιότητας των προϊόντων . Τα προγράμματα αυτά, στα οποία δεν λαμβάνονται υπόψη οι ντομάτες, θα συμβάλουν  στην ανάπτυξη της παραγωγής τροπικών προϊόντων . Συμπληρωματική ενίσχυση είναι δυνατό να χορηγείται στις περιπτώσεις που τα προγράμματα αυτά περιλαμβάνουν μέτρα τεχνικής βοήθειας,   - ενίσχυσης για την εμπορία τροπικών προϊόντων που αντιπροσωπεύουν όγκο  συναλλαγών μέχρι 10 000 τόνους για κάθε προϊόν, στο πλαίσιο συμβάσεων για την προώθηση προϊόντων μεταξύ των παραγωγών των Καναρίων Νήσων και επιχειρηματιών εγκατεστημένων σε άλλα μέρη της Κοινότητας,   - χρηματοδότησης μιας οικονομικής μελέτης ανάλυσης  και διερεύνησης σχετικά με τον τομέα της μεταποίησης οπωροκηπευτικών, ιδίως τροπικών .  10.3 .  Άλλα μέτρα με σκοπό τη συμβολή στη στήριξη της εγχώριας παραγωγής προϊόντων που προορίζονται για τοπική κατανάλωση μπορούν να λάβουν τη μορφή :   - ειδικής  ενίσχυσης ανά εκτάριο για την καλλιέργεια πατάτας εντός των ορίων των σημερινών εκτάσεων,   - προκειμένου να ικανοποιηθούν οι συνήθειες όσον αφορά την κατανάλωση κρασιών που παράγονται στο αρχιπέλαγος, απαλλαγής από την υποχρέωση απόσταξης και μη  εφαρμογής των εθελοντικών αποστάξεων που προβλέπονται από την κοινοτική νομοθεσία καθώς και μη εφαρμογής της πριμοδότησης για την εκρίζωση,   - στο γαλακτοκομικό τομέα, του καθορισμού της ποσόστωσης σε ικανοποιητικό επίπεδο ώστε να είναι δυνατή η  ικανοποιητική ανάπτυξη της παραγωγής των Καναρίων Νήσων, χωρίς ωστόσο να διαταραχθούν τα παραδοσιακά εμπορικά ρεύματα,   - όσον αφορά τα ζωικά προϊόντα που προορίζονται για την κάλυψη των αναγκών της τοπικής αγοράς, ειδικών ενισχύσεων στις ενώσεις ή  οργανώσεις παραγωγών για την εφαρμογή εκπαιδευτικών προγραμμάτων και παροχής τεχνικής βοήθειας,   - ειδικής ενίσχυσης για τη στήριξη των προϊόντων της παραδοσιακής κτηνοτροφίας των Καναρίων Νήσων τα οποία προορίζονται για τοπική κατανάλωση .  10.4 .   Προκειμένου να ενθαρρυνθούν οι παραγωγοί γεωργικών προϊόντων των Καναρίων Νήσων να παράγουν προϊόντα ποιότητας και να προωθηθεί η εμπορία τους, η Κοινότητα μπορεί να χρηματοδοτήσει την εκτέλεση ενός γραφικού συμβόλου και την προώθησή του .  10.5 .  Η  οδηγία 77/93/ΕΟΚ του Συμβουλίου της 21ης Δεκεμβρίου 1976 σχετικά με τα μέτρα προστασίας από την εισαγωγή επιβλαβών οργανισμών για τα φυτά ή τα φυτικά προϊόντα στα κράτη μέλη ( 1 ), όπως τροποποιήθηκε τελευταία από την οδηγία 90/506/ΕΟΚ ( 2 ) θα προσαρμοστεί  βάσει των ειδικών συνθηκών που επικρατούν στον τομέα της φυτοπροστασίας στις Καναρίους Νήσους .  10.6 .  Με βάση εύλογα αιτήματα των ισπανικών αρχών, είναι δυνατό να επιτραπούν, κατ' εξαίρεση, παρεκκλίσεις από τις διατάξεις που περιορίζουν ή απαγορεύουν  τη χορήγηση ορισμένων ενισχύσεων διαρθρωτικού χαρακτήρα προκειμένου να ληφθούν υπόψη οι ιδιομορφίες της γεωργίας των Καναρίων Νήσων .  11.1 .  Για τα αλιευτικά προϊόντα θα εφαρμοστεί, στη διάρκεια περιόδου πέντε ετών μετά την ημερομηνία αναγνώρισής τους,  ένα καθεστώς περαιτέρω ενισχύσεων υπέρ των οργανώσεων παραγωγών που θα συσταθούν εντός πέντε ετών από την ημερομηνία θέσης σε ισχύ του κανονισμού ( ΕΟΚ ) αριθ . 1911/91 .  11.2 .  Λαμβανομένων υπόψη των ειδικών συνθηκών που επικρατούν στην αγορά σαρδέλας και  του προβλήματος της τιμής του προϊόντος αυτού στην αγορά των Καναρίων Νήσων για τις σαρδέλες που διατίθενται στην αγορά των Καναρίων Νήσων σύμφωνα με το άρθρο 12 παράγραφος 2 του κανονισμού ( ΕΟΚ ) αριθ . 3796/81 του Συμβουλίου της 29ης Δεκεμβρίου 1981 για  την κοινή οργάνωση των αγορών στον τομέα των προϊόντων αλιείας ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 2886/89 ( 4 ), θα εφαρμοστεί ένας ειδικός συντελεστής προσαρμογής . Εντός δύο ετών από την ημερομηνία πραγματικής εφαρμογής της  κοινής οργάνωσης αγοράς στις Καναρίους Νήσους, η Επιτροπή θα μελετήσει τη δυνατότητα εφαρμογής ενός καθεστώτος προσέγγισης των τιμών . Δεδομένου ότι το καθεστώς των κοινοτικών τιμών εφαρμόζεται μόνον εφόσον όλοι οι ενδιαφερόμνοι επιχειριματίες έχουν  πρόσβαση στα προς πώληση προϊόντα, η Ισπανία και η Κοινότητα θα λάβουν τα απαραίτητα μέτρα για την προσαρμογή των διαρθρώσεων εμπορίας της σαρδέλας στις Καναρίους Νήσους έτσι ώστε να ανταποκρίνονται στον όρο αυτό .  11.3 .  Η Κοινότητα θα καταβάλει, στο  πλαίσιο των αρμοδιοτήτων της όσον αφορά τις διεθνείς συναλλαγές, κάθε δυνατή προσπάθεια προκειμένου να επιτύχει ευνοϊκότερους όρους εκ μέρους των εταίρων της, προκειμένου να διευκολυνθούν οι κοινοτικές εξαγωγές κεφαλοπόδων προς τις ενδιαφερόμενες χώρες .  ΤΙΤΛΟΣ V  Τελική διάταξη   12 .  Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο ετήσια έκθεση σχετικά με την επιτευχθείσα πρόοδο κατά την εφαρμογή του προγράμματαος POSEICAN και προτείνει, ενδεχομένως, τα μέτρα προσαρμογής που κρίνει αναγκαία για την  επίτευξη των οριζόμενων στον τίτλο Ι στόχων .  ( 1 ) ΕΕ αριθ . L 26 της 31 . 1 . 1977, σ . 20 . ( 2 ) ΕΕ αριθ . L 16 της 22 . 1 . 1991, σ . 29 . ( 3 ) ΕΕ αριθ . L 379 της 31 . 12 . 1981, σ . 1 . ( 4 ) ΕΕ αριθ. L 282 της 2 . 10 . 1989, σ . 1 .


title: Απόφαση (ΕΕ) 2016/1524 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/258

         ΑΠΌΦΑΣΗ (ΕΕ) 2016/1524 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αρχής για την Ασφάλεια των Τροφίμων για το οικονομικό έτος 2014, που συνοδεύεται από την απάντηση της Αρχής (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στην Αρχή όσον αφορά την εκτέλεση του προϋπολογισμού για το οικονομικό έτος 2014 (05584/2016 — C8-0074/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 208,

               —

               έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (4), και ιδίως το άρθρο 44,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A8-0086/2016),

               1.

               διαπιστώνει ότι οι οριστικοί ετήσιοι λογαριασμοί της Ευρωπαϊκής Αρχής για την Ασφάλεια των Τροφίμων αντιστοιχούν στους λογαριασμούς που επισυνάπτονται στην έκθεση του Ελεγκτικού Συνεδρίου·

               2.

               εγκρίνει το κλείσιμο των λογαριασμών της Ευρωπαϊκής Αρχής για την Ασφάλεια των Τροφίμων για το οικονομικό έτος 2014·

               3.

               αναθέτει στον πρόεδρό του να διαβιβάσει την παρούσα απόφαση στον διευθύνοντα σύμβουλο της Ευρωπαϊκής Αρχής για την Ασφάλεια των Τροφίμων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 409 της 9.12.2015, σ. 160.

      (2)  Βλέπε υποσημείωση 1.

      (3)  ΕΕ L 298 της 26.10.2012, σ. 1.

      (4)  ΕΕ L 31 της 1.2.2002, σ. 1.

      (5)  ΕΕ L 357 της 31.12.2002, σ. 72.

      (6)  ΕΕ L 328 της 7.12.2013, σ. 42.